9 Fakta Tabiat Sarapan Orang Malaysia Dan Bagaimana Ia Mempengaruhi ‘Breakfast Business’

Masih ingat fenomena penjual sarapan yang berkostum Deadpool? Nasi lemak Spiderman? Penjual kopi drive through berharga RM1? Syabas dan tahniah diucapkan kepada mereka kerana berani mencuba sesuatu yang baru dalam strategi marketing mereka.

Satu ketika, ketika membeli sarapan di gerai, terdetik dalam fikiran untuk mengetahui berapa agaknya pendapatan sehari penjual sarapan itu. Mereka hanya fokus pada mee kasar dan halus yang berlaukkan telur goreng atau sosej, pada harga RM1, nasi lemak RM1.50, dan kuih muih yang masih kekal pada harga old school iaitu RM1 untuk 3 jenis kuih. Dalam hati sempat bermonolog, zaman ini pun masih terdapat harga sebegini di pinggiran kota. Bila ditanya berapa jualan sehari, adakah cecah RM300? RM400? Mereka hanya senyum dan dengan tenang menjawab “lebih”. Wow!

Makan merupakan asas keperluan manusia. Manusia biasanya akan makan paling kurang sekali. Rakyat Malaysia sangat sinonim dengan makan. Malah, makan sudah menjadi budaya dalam masyarakat, bukan sahaja untuk majlis, kenduri atau perayaan, malah turut dijadikan bahan sapaan ketika bertemu. Contohnya, “tuan sudah makan?” ketika berselisih di tepi jalan.

Menurut kajian (sumber daripada Jabatan Penerangan Malaysia) pelajar yang bersarapan 22% skor lebih tinggi berbanding pelajar yang tidak bersarapan. Orang bersarapan juga dapat mengawal berat badan berbanding orang yang melewatkan sarapan. Statistik seperti ini menguatkan fakta bahawa sarapan penting.

Bagi yang menjalani perniagaan Food & Beverage, masalah yang perlu diselesaikan adalah sediakan makanan bagi mereka yang lapar, dan sediakan air bagi mereka yang haus, as simple as that.

Bagi yang berminat atau baru menjalani perniagaan, disarankan agar membuat kajian kasar siapa target customer kita dan kenal siapa mereka. Atas maksud itu, satu kajian telah dibuat bagi memerhatikan paten sarapan rakyat netizen.

Namun, ini merupakan jawapan daripada hanya 50 responden, tidak menyeluruh, masih terdapat kemungkinan dan kebarangkalian yang tidak pasti. Justeru, analisa ini juga boleh dijadikan gambaran umum tentang paten sarapan pagi bagi sebahagian kecil rakyat marhein.

Nak tahu lebih lanjut? Jom baca! Kajian tersebut dibuat dalam Google form.

Jika kita perhatikan, paling ramai responden mengambil sarapan adalah antara 6am-10am. Kalau kita nak target customer yang nak breakfast, inilah waktu puncak dia.

Kemudian, kita kena tahu apa channel kita yang menghubungkan pelanggan kepada produk kita. Sama ada melalui agen letak di pejabat atau sekolah, buka gerai tepi jalan yang ramai kereta lalu lalang, jual di tempat yang ramai pejalan kaki, dan banyak lagi idea yang boleh dicuba!

Daripada jawapan responden, paling tinggi adalah mereka yang mengambil sarapan di rumah. Tidak apa, yang ini kita simpan kejab.

Jawapan responden kedua dan ketiga tertinggi adalah mereka yang tempat sarapan adalah di pejabat atau restoren.

Jadi mereka ini yang kita cari. Maksudnya, kita sudah tahu bahawa memang terdapat orang yang akan makan di pejabat atau terus sarapan di kedai atau restoren. Oleh itu tugas kita adalah kenalpasti bagaimana kita boleh sampai kepada mereka.

Nasi lemak memang king. 60% kot ber”menu”kan nasi lemak. Maksudnya peniaga nasi lemak don’t worry, jualan korang memang akan ada sales 60% dalam tangan insyaAllah.

Menu kedua yang boleh diperhatikan ialah roti atau jenis bread, contohnya bun, sandwich, roti kaya etc. Ini bukan roti canai kerana roti canai masuk kategori lain yang mana cuma 8% saja yang berminat.

Menu ketiga meletop adalah kuih-muih termasuk yang tradisional. Menu lain termasuklah biskut kering, dan western food (pagi-pagi?).

4. Harga yang responden sedia bayar untuk sarapan

62% menjawab bawah daripada RM5, diikuti 30% untuk sarapan antara RM5-RM10, 6% sanggup bayar lebih daripada RM15, dan hanya 2% harga sarapannya sekitar RM10-RM15.

Harga ini penting bagi mengambil tanggapan awal target customer kita. Jika kita kenal siapa customer kita, dan tahu apa yang dia nak, maka kita seolah-olah sudah berjaya menambat separuh daripada hati dia.

Dalam hal ini, memandangkan 62% responden menjawab bajet mereka sarapan adalah kurang dari RM5, maka sebagai entrepreneur kena bijak dan inovatif dalam menghasilkan produk bernilai bawah RM5 agar pelanggan kita tidak fikir panjang untuk membeli produk kita.

Kita juga boleh memikirkan untuk capture customer yang memang bajet mereka habiskan sarapan dalam sekitar RM5-RM10, kerana golongan ini terdiri daripada 30% responden.

5. Kekerapan keluar sarapan dalam seminggu

38% akan keluar sarapan 1-2 kali seminggu, kategori paling ramai. Namun, yang keluar sarapan 3-4 kali seminggu pun tidak kurang ramainya. Maksudnya, pasti akan ada orang yang akan beli sarapan. Ini cuma angka anggaran. Tabiat manusia paling sukar nak ramal.

54% responden menyatakan mereka jarang sekali sediakan sendiri, 24% tidak sediakan sarapan sendiri manakala baki 22% sediakan sarapan sendiri dari rumah.

54% peratus kadang-kadang buat sarapan di rumah, maksudnya mereka akan makan di luar rumah sama ada di pejabat atau di kedai atau restoren.

Ini mungkin disebakan mereka kurang ada masa untuk siapkan sarapan mereka. Golongan begini yang kita perlu capture. Selesaikan masalah tiada masa mereka dengan siapkan sarapan yang sudah siap dan mereka hanya tinggal kunyah saja.

52% resonden menyatakan mereka kisah tentang packaging bagi sarapan mereka, 26% katakan tidak kisah dan baki 22% mungkin akan kisah packaging sarapan. Cinta pandang pertama, sedap soal kedua. Bila bergabung, meletup. Kemungkinan besar akan repeat order.

Pelanggan lagi tertarik dengan packaging yang handsome dan cantik menarik tertarik kau memang deboom! Lagi-lagi jika packaging itu boleh reuse balik untuk kegunaan lain. Contohnya, jus yang dijual dalam botol kaca. Selepas habis minum, customer boleh guna semula botol tadi untuk isi minuman lain etc.

48% responden mengatakan berminat untuk penghantaran sarapan, 30% katakan tidak berminat manakala 22% kata mungkin. Zaman moden ini membuatkan masa manusia menjadi pendek. Oleh itu semua orang nak cepat agar masa tersebut dapat digunakan untuk buat benda lain.

Jika kita dapat selesaikan masalah 48% orang ini dengan bagi penghantaran sampai di tempat kerja mereka, alangkah masyuknya!

Pelanggan kini lebih bijak menilai nilai berbanding harga. Jika mereka rasa berbaloi, why not spend more katanya. 68% mengatakan adalah penting untuk melihat kedua-dua aspek dalam produk atau servis yang kita tawarkan.

Believe it or not, people will remember you if you give more value in your products or services.

Contohnya, nasi lemak A harga RM3, nasi lemak B harga RM2. Dari segi harga orang akan beli nasi lemak B kerana murah seringgit.

Namun, jika nasi lemak A menawarkan nilai packaging yang menarik, contohnya dalam bekas yang boleh reuse, ditambah lagi dengan tisu dan sudu percuma, maka orang tidak teragak-agak untuk beli nasi lemak A!

Menurut pak Warren Buffett, price is what you pay, value is what you get.

Semoga bermanfaat!
Good luck to all start up founders!


Mungkinkah Ini Punca Sebenar Kenapa Orang Sekeliling Marah Apabila Kita Kentut Merata?

Artikel kali ini berkaitan dengan api dan juga kentut. Kentut?

Maksud kentut menurut kamus Dewan edisi keempat terbitan Dewan Bahasa dan Pustaka:

1. Angin yg keluar menerusi pelepasan (jubur); 2. = berkentut mengeluarkan angin menerusi pelepasan; mengentutkan mengeluarkan kentut (dengan sengaja); terkentut berkentut dengan tidak sengaja (kerana tidak dapat ditahan lagi) atau dengan tiba-tiba.

Pembaca The Vocket tahu atau tidak bahawa angin kentut adalah sejenis gas yang mudah terbakar?

Ramai yang mengambil kesempatan merakam aksi kentut mereka ke arah api (contoh: menggunakan pemetik api) untuk menghasilkan efek seperti flame thrower mini.

Aksi ini adalah bahaya dan juga kelakar pada masa yang sama. Jom saksikan koleksi aksi flame thrower versi kentut manusia ini.


10 Fakta Menarik Tentang Pulau Reunion, Lokasi Serpihan MH370 Ditemui

Pulau Reunion bukanlah lokasi yang begitu dikenali oleh rakyat Malaysia.

Tetapi apabila tercetusnya pengesahan bahawa serpihan pesawat MH370 yang ditemui baru-baru ini  berhampiran dengan pulau ini, kami ingin bawakan 10 fakta menarik tentang Pulau Reunion.

1. Pulau ini pertama kali telah ditemui oleh Portugis pada abad ke 16. Pulau yang pada ketika itu tiada berpenghuni ini dibiarkan begitu saja oleh Portugis kerana mereka meneruskan pelayaran ke Asia Tenggara.

Pada tahun 1643, Peranchis mengambil alih pulau ini dan mengishtiharkannya sebagai pulau jajahan mereka. Wakil Peranchis dan koloni mereka seterusnya mendiami pulau ini selama 20 tahun. Sehingga kini pulau ini masih di bawah jajahan Peranchis.

2. Nama asal bagi Pulau Reunion adalah Bourbon Island. Pulau yang terletak di Lautan Hindi ini kemudiannya ditukar nama kepada Pulau Reunion oleh Peranchis pada tahun 1793.

3. Bahasa asal yang digunakan oleh rakyat yang mendiami pulau ini agak unik kerana ia adalah campuran 3 bahasa – Bahasa Peranchis, Malagasi (bahasa dari Madagaskar) dan Bahasa Gujerat (dari India). Ini bukanlah sesuatu yang menghairankan kerana pedagang dari Madagaskar dan India kerap berkunjung ke sini.

Namun begitu Bahasa Peranchis merupakan bahasa rasmi di pulau ini.

Baca: Najib Sahkan Serpihan Pesawat Sah Milik MH370

4. Hasil bumi utama yang menjadi bahan eksport dari Pulau Reunion adalah Gula. Hasil bumi lain adalah beras dan tebu.

5. Bagi pekerja pejabat di Pulau Reunion, waktu rehat mereka adalah 2 jam setiap hari bermula dari jam 12 tengahari hingga 2 petang. Wah, ini memang menarik!

6. Lokasi Pulau Reunion berhampiran dengan garisan Khatulistiwa menjadikan iklim di pulau ini tidak banyak berbeza dengan Malaysia. Justeru pulau ini menjadi tumpuan pelancong dari Eropah untuk bercuti sambil berjemur di pantai.

7. Oleh kerana pulau ini masih di bawah pemerintahan Peranchis, matawang rasmi di Pulau Reunion adalah Euro dan menjadi matawang rasmi untuk kegunaan transaksi harian di pulau ini. Meskipun begitu, matawang US Dollar juga diterima di beberapa hotel dan restoran ‘high class‘ di pulau ini.

8. Pulau ini juga memiliki gunung berapi masih aktif yang diberi nama Piton de la Fournaise. Merupakan antara gunung berapi paling aktif di dunia, Piton de la Fournaise direkodkan telah meletus sebanyak 150 kali sejak abad ke 17.

Letusan terkini dari gunung berapi ini adalah pada tahun 2007 dan telah menghasilkan pemandangan menarik dari jauh.

Sewaktu tiba di sini, para pelawat perlu mendaki anak tangga yang membawa mereka jauh ke atas. Disepanjang laluan beberapa kawah (craters) akan ditemui sebelum melalui jalan yang membawa ke bahagian yang lebih tinggi.

9. Salah satu tarikan utama di Pulau Reunion adalah bassin des Aigrettes.

Merupakan kolam air semula jadi dengan air terjun mengalir dari atas terus ke dalam kolam, ia bakal menawarkan pengalaman berbeza untuk mereka yang berkunjung ke sini.

10. Bentuk muka bumi dan alam semula jadi di pulau ini tak kalah dari segi keunikan dan keindahannya.

Jika anda meminati hiking, di sini anda berpeluang untuk menikmati pemandangan indah air terjun yang turun dari celah bukit ke jurang, melihat canyon yang dalam, gunung berapi aktif serta berjalan di lereng bukit menuju ke lokasi menarik antaranya Le Maido, atau sekadar memandu di jalan raya yang di bina atas air di sekeliling pulau ini.

Jadi kini anda sudah tahu, Pulau Reunion bukanlah sebuah pulau yang sepi tetapi sebaliknya kaya dengan alam semula jadi dan nilai sejarah. Bagi mereka yang sukakan alam semulajadi, Pulau Reunion sewajarnya menjadi satu lagi destinasi dalam ‘bucketlist’ anda.

Baca lagi: 23 Aktiviti Menarik Di Pulau Langkawi

LIKE dan FOLLOW Vocket di Facebook serta Instagram


8 Faktor Anak ‘Speech Delay’, Menurut Pengetua Tadika Ini

Apa punca anak speech delay? Sebab ajar anak membaca cepat sangat? Sebab tunjuk flashcards awal sangat? Kalau anak main sendiri tanpa interaksi orang lain?

Mak ayah sibuk kerja, anak beri bibik atau pengasuh. Balik pun sibuk dengan gajet. Anak masih sensiro dengan mainannya. Memanjat dan berlari tanpa interaksi mak ayah, rasa-rasa bagaimana?

Saya pernah saksikan di padang permainan sewaktu bermain dengan Wafa, ramai ibu bapa yang hanya jadi penunggu, sambil handphone di tangan.

Anak naik slide dengan cara yang salah, tidak ditegur. Anak jatuh, bangkit sendiri. Tiada penglibatan mak ayah.

Banyak sebab. Ya banyak. Bukan sebab flashcards. Bukan sebab buku. Bukan itu sahaja. Ada ke mak-mak yang tunjuk flashcard dalam pantang?

Adoi… Rasanya mak pun tak fully recover lagi. Masih nak manja-manja diri, masih orang yang tolong buat itu dan ini.

Kepada peserta bengkel saya pun, saya selalu sebut 2 bulan pertama even 6 bulan pertama, mak-mak masih fragile, bayi pun sama. Cuma banyakkan sentuhan, urut bayi, susukan bayi, bercakap dengan bayi.

Kesian flashcards dan buku menjadi mangsa sebab anak speech delay.

Saya senaraikan. Speech delay disebabkan banyak faktor:

1. Mak ayah sangat kurang bercakap dengan anak mereka. Tiada rangsangan bahasa. Mereka kurang dengar orang bercakap.

2. Anak diberikan terlalu banyak pendedahan terhadap gajet. Bayi lagi dah menghadap telefon. Tiada kawalan. Bawah 2 tahun sepatutnya banyakkan direct touch, direct interaction.

3. Anak tidak diberikan ruang dan peluang yang secukupnya untuk meneroka dunianya. Anak tidak dibawa ke taman permainan misalnya. Tak pijak rumput, tak main tanah. Adakah sebab anak 24 jam hadap flashcards?

4. Anak tidak merangkak. Saya pernah tulis artikel berkenaan merangkak. Boleh google kebaikan merangkak.

5. Anak tidak diberikan makan selepas 6 bulan. Hanya susu ibu semata. Jadi rangsangan pada rahangnya kurang.

Saya pernah sebut dalam bengkel saya juga. Suruh makan masa 6 bulan bukan menidakkan kebaikan susu ibu tetapi tiba masa iaitu 6 bulan, susu ibu sahaja tidak mencukupi. Maka perlu makanan tambahan.

6. Mungkin adalah masalah lain, tongue tie misalnya, atau mouth cleft? Masalah pendengaran?

7. Autism, cerebral palsy, brain injury?

8. Lihat background anak. Mungkin dia diabaikan atau didera? Ini mungkin jadi punca.

Saya yakin dan percaya, mak-mak yang guna flashcards dan buku tu bukan 24 jam suruh anak menghadap benda tu. Nak dapat 5 minit pun susah. Anak akan lebih tertarik dengan benda real untuk dibuat main.

Saya cuma nak sampaikan secara baik bahawa flashcards dan buku bukan satu-satunya penyebab anak-anak speech delay. Banyak sebab.

Jadi kita kena peka. Tengok perkembangan anak. Eye contact ada tak, merangkak tak, masukkan tangan dalam mulut tak dan sebagainya.

Beginilah, saya ringkaskan supaya tidak pening kepala. Saya pernah tulis tapi saya tulis sekali lagi:

1. Umur 0 -3 tahun: Banyakkan interaksi dan komunikasi, sentuh anak, gendong anak, bermain dengan anak, biarkan anak bermain, merangkak, berlari, memanjat, membaling, menyepak dan sebagainya.

2. Umur 4 ke atas: Beri pendedahan untuk playgroup, atau tadika. Belajar rutin, kenal guru, sosial dengan kawan, belajar berkongsi, belajar dalam keadaan fun dan sebagainya.

Bagaimana nak tahu anak ikut track ke tidak dalam perkembangannya?

Jangan miss jumpa doktor sekurang-kurangnya sehingga umur 2 tahun. Dalam buku pink ada ditulis tahap perkembangan anak. Nurse dan doktor boleh detect awal jika anak ada masalah.

Saya harap posting ini membantu. Tak perlu saling mengecam. Semua para ibu perlukan bantuan. Semua educator pun perlu bersatu hati.

Maafkan saya jika ada salah dan silap.
Selamat mendidik dengan kasih sayang.


3 Sebab Kenapa Sumber Tenaga Nuklear Tidak Sesuai Untuk Kita

Tenaga Nuklear mungkin boleh dikatakan salah satu inovasi manusia yang gagal. Setelah lebih enam puluh tahun teknologi ini diperkenalkan, ia masih gagal menjanjikan tenaga elektrik yang murah, mesra alam dan selamat. Ia sebenarnya lebih memberi kesan tidak baik kepada kesihatan manusia. Lihat saja kesan nuklear dalam peperangan ataupun kesan kemalangan di loji tenaga nuklear seperti baru-baru ini di Jepun. Video yang dihasilkan oleh Kurz Gesagt ini akan menerangkan mengapa kita harus berhenti menggunakan tenaga nuklear sebagai alternatif menghasilkan tenaga elektrik. Untuk pengetahuan anda, pihak kerajaan jepun telah berjanji akan memberhentikan keseluruhan loji tenaga nuklear mereka menjelang 2030!

Baca – 9 Kawasan Pencemaran Radioaktif Paling Teruk Di Bumi

LIKE dan FOLLOW Vocket di Facebook serta Instagram


Faktor Imbangan Kuasa Yang Kita Perlu Tahu Di Sebalik Krisis Negara Arab Dan Qatar

Saudi memutus hubungan dengan Qatar bukanlah sesuatu yang menghairankan. Kali terakhir Saudi buat begitu adalah semasa Mac 2014, alasannya Qatar menyokong Ikhwanul Muslimin. Tahun 2002 pun pernah buat sekali.

Kali ini alasannya Qatar menyokong teroris. Teroris yang dimaksudkan bukan Ikhwan, kemungkinan besar ia merujuk kepada Syiah. Kenyataan Saudi adalah senada dengan kenyataan Trump baru-baru ini yang mengutuk Iran atas menyokong teroris di Syria dan Yaman.

Jadi, peristiwa kali ini adalah lanjutan daripada lawatan Trump dan Perang Dingin Saudi-Iran.

Yang menjadi punca Saudi dan geng memutuskan hubungan dengan Qatar ialah kenyataan pro-Iran Sheikh Tamim, pemerintah Qatar baru-baru ini. Pada 27 Mei yang lepas, Sheikh Tamim telah menghubungi Presiden Iran, Hassan Rouhani melalui telefon untuk menyatakan hasrat memperbaiki hubungan antara dua negara.

Saudi dan geng cuba memberi tekanan kepada Qatar supaya membatalkan hasrat tersebut. Pada masa yang sama ini merupakan peluang emas bagi Saudi untuk memperkukuhkan kedudukannya dalam Majlis Kerjasama Teluk (GCC) yang terdiri daripada Saudi, Qatar, UAE, Bahrain, Kuwait dan Oman.

GCC ditubuhkan pada tahun 1981 untuk mengimbangi pengaruh Iran. Ketika itu Iran mengamalkan dasar luar yang agresif (Perang Iran-Iraq) dan dilihat sebagai ancaman oleh negara serantau. Saudi merupakan peneraju idea GCC dan Saudi memiliki matlamat yang lebih besar iaitu menjadikan GCC sebagai blok anti-Iran dan anti-Syiah.

Namun selepas Perang Iran-Iraq tamat pada 1989, negara GCC yang lain mula berbaik-baik dengan Iran, terutamanya Qatar, Kuwait, UAE dan Oman yang berkongsi ladang minyak dan gas dengan Iran.

Sepanjang 1990-an, lebih banyak masa negara GCC bergaduh sesama sendiri. Antara yang paling kuat bergaduh ialah Saudi dan Qatar, walaupun kedua-dua Wahhabi dan kedua-dua berasal dari Banu Tamim. Antara isunya ialah Qatar memberi perlindungan kepada tokoh Ikhwan seperti Yusuf Al-Qaradawi.

Arab Spring pada tahun 2011 memberi peluang untuk Saudi merealisasikan cita-citanya iaitu menjadikan GCC sebagai pakatan anti-Iran. Saudi menghantar tentera ke Bahrain pada Mac 2011 untuk menekan protes rakyat Bahrain yang majoritinya Syiah.

Pada Mac 2015 Saudi juga mula bercampur tangan di Yaman. Saudi mahu menonjolkan diri sebagai pembela umat serantau dari ancaman Syiah.

Namun halangan utama kepada Saudi ialah Qatar. Qatar yang pragmatik tidak mengikut skrip anti-Syiah yang cuba ditulis oleh Saudi.

Kekayaan Qatar setanding dengan Saudi, membolehkannya turut bercampur tangan di negara yang bergolak, walaupun kedua-dua mempunyai strategi dan matlamat yang berbeza. Di Mesir misalnya, Saudi menyokong Mubarak dan geng (Al-Sisi) manakala Qatar menyokong Ikhwan.

Kini, Saudi cuba mengguna hubungan baiknya dengan Trump untuk menekan Qatar. Selain Kuwait dan Oman, kesemua anggota GCC adalah pro-Saudi. Al-Sisi pun join sekaki, ambil kesempatan mendesak Qatar untuk menarik sokongan terhadap Ikhwan. Sebab Al-Sisi pun banyak kamcing dengan Trump.

Drama kali ini kemungkinan besar berakhir dengan Qatar berkompromi, seperti yang berlaku semasa tahun 2014 di mana Qatar menghalau keluar beberapa pemimpin Ikhwan. Di era Trump, adalah mencabar bagi Qatar untuk meneruskan dasar pragmatik yang tidak menyebelahi Saudi atau Iran.

Tapi Qatar pun ada leverage yang tersendiri. Qatar mempunyai tapak ketenteraan US terbesar di Timur Tengah (Al-Udeid). Berbanding dengan Saudi, imej Qatar lebih moden dan progresif dan kurang menimbulkan kontroversi di Barat. Cuma tak pasti sama ada Trump kisah pasal semua ini.

Iran pun mempunyai pengiraan tersendiri. Dengan berbaik-baik dengan Qatar, Iran harap dapat memecahkan perpaduan GCC agar ia tidak dapat berfungsi sebagai pengimbang kuasa yang berkesan. Dengan itu Iran mampu meresap pengaruhnya ke dalam kawasan Teluk.

Hubungan Saudi-Qatar adalah lebih kepada pesaing, tidaklah sampai bermusuhan. Drama kali ini merupakan satu pergelutan kuasa dalaman GCC dan juga mungkin prelude kepada sebuah persengketan GCC dan Iran.

Bacaan lanjut:
1. Shahram Chubin & Charles Tripp (2014). Iran-Saudi Relations and the Regional Order.

2. David B. Roberts (2014). Qatar, the Ikhwan, and the Transnational Relations in the Gulf.

3. Mehran Kamrava (2013). Qatar: Small State, Big Politics.


9 Faktor Orang Melayu Gagal Membangunkan Tanah Pusaka

Tahukah tuan-tuan, orang Melayu kita sebenarnya memiliki banyak tanah yang diwarisi sejak turun-temurun?

Namun begitu, kenapa masih ramai lagi orang kita gagal memanfaatkan tanah pusaka ini untuk bina rumah kediaman sendiri sedangkan kos dan saiz rumah bina sendiri adalah jauh lebih murah dan luas berbanding rumah siap terbina?

Saya akan huraikan secara ringkas beberapa faktor yang menyebabkan perkara ini terjadi.

9 faktor penghalang pembangunan tanah pusaka orang Melayu:

Tanah pesaka yang boleh mencapai keluasan berekar-ekar telah diwariskan secara keseluruhan kepada berbilang penama (anak-anak) tanpa melalui proses pecah sempadan.

Hasilnya mengakibatkan sekeping tanah yang luas terpaksa dikongsi secara beramai-ramai sehingga menyukarkan waris untuk membuat pembangunan di atas tanah tersebut.

Orang-orang tua yang terdahulu cenderung mewariskan tanah pesaka sekadar melalui lisan kepada anak-anak. Kegagalan proses pewarisan menurut kaedah dan peruntukan undang-undang mengakibatkan waris gagal untuk mendapatkan hakmilik sah terhadap tanah pesaka tersebut.

Kesan daripada poin 1 dan 2 di atas, waris gagal untuk mendapatkan geran individu yang sah. Ketiadaan geran individu mengakibatkan waris tidak layak untuk memohon pembiayaan perumahan daripada bank-bank.

Seringkali berlakunya keadaan dimana pemilik asal meninggal dunia sebelum sempat mewariskan tanah milikannya. Kegagalan pewaris untuk menguruskan atau mematuhi proses faraid juga mengakibatkan status milikan tanah pesaka itu tergantung dengan begitu sahaja.

Wujud juga kes yang mana pewaris tidak tahu rupanya si mati ada memiliki tanah kerana dirahsiakan daripada pengetahuan keluarga semasa hayat beliau.

Kebiasaannya, tanah pusaka terutamanya di kampung-kampung tersenarai statusnya sebagai tanah pertanian. Walaupun bagi setiap tanah pertanian dibenarkan untuk didirikan sebuah rumah, jarang ada bank yang menawarkan pembiayaan perumahan kepada pemilik tanah berstatus pertanian melainkan ianya telah ditukar status kepada tanah bangunan.

Pewaris tidak tahu apa yang perlu dilakukan terhadap tanah pesaka yang dimiliki untuk menjadikannya sesuai untuk dibangunkan. Sikap kebanyakan pewaris yang acuh tak acuh juga turut mengakibatkan tanah-tanah ini berkesudahan dengan terbiar begitu sahaja tanpa diuruskan dengan sempurna.

Pewaris-pewaris tiada kapasiti dalam aspek kewangan untuk melalui proses undang-undang bertujuan untuk melakukan pecah milikan dan penukaran status tanah dengan sah. Mereka juga gagal atau tidak sepakat untuk mencari jalan keluar kepada permasalahan ini.

Faktor lokasi seringkali menjadi sebab utama kenapa pewaris tidak berminat untuk membangunkan tanah pusaka. Sebagai contoh, pewaris yang tidak memiliki perancangan untuk menetap di kampung kerap kali membiarkan tanah pusaka mereka terbiar begitu sahaja.

Dalam kes sebegini, adalah lebih baik sekiranya tanah pusaka tersebut dijual kepada individu yang memerlukan manakala pewaris asal tersebut menggantikan milikan tanah itu dengan hartanah lain di kawasan yang ingin didiaminya. Melalui cara ini, milikan hartanah bumiputera dapat bertambah.

Amalan tradisi orang-orang tua terdahulu yang sentiasa berpesan kepada waris supaya tidak memecahkan milikan tanah pusaka mengakibatkan waris-waris buntu dalam melakukan pembangunan ke atas tanah tersebut.

Sedangkan setelah matinya pemilik asal, pewaris tidak lagi tertakluk kepada amanat asal pemilik samada dari sudut undang-undang mahupun hukum-hakam agama.

Sebaliknya, pewaris adalah bebas untuk melakukan apa sahaja ke atas tanah milikan mereka mengikut perancangan yang difikirkan sesuai.


Syarikat Aeroangkasa Milik Elon Musk Bakal Melancarkan Roket Ke Angkasa November Ini

Sekiranya anda sering mengikuti perkembangan terbaru Elon Musk, anda pasti mengeathui beliau kerapkali hadir dengan idea yang hebat dan inovatif. Tidak cukup sekadar menhasilkan kereta elektrik terlaju dunia serta panel solar yang mampu menjana kuasa seluruh pulau, kini Elon Musk bersama syarikatnya iaitu SpaceX bakal menerbangkan rocket ‘Falcon Heavy’ ke angkasa lepas.

‘Falcon Heavy’ yang pada awalnya dijadualkan untuk berlepas pada bulan Jun terpaksa menangguhkan misi penerbangan mereka berikutan kelengkapan dan komponen yang tidak mencukupi.

Falcon Heavy maiden launch this November

A post shared by Elon Musk (@elonmusk) on Jul 27, 2017 at 6:10pm PDT

Buat masa kini, misi ‘Falcon Heavy’ akan cuma digunakan untuk meneroka angkasa dan kemungkinan tidak akan melepasi orbit menurut Elon Musk. Pelancaran roket sekaligus bakal memberi gambaran buat Elon Musk bersama pasukannya sama ada berjaya atau tidak misi mereka untuk menerbangkan roket seterusnya ke Planet Marikh. Ya, itulah cita-cita individu yang bernama Elon Musk.

Setakat ini pihak Space X masih belum mempunyai tarikh yang tetap sempena pelancaran ‘Falcon Heavy’ ke angkasa pada bulan hadapan. Semestinya acara ikonik ini bakal disediakan untuk tontonan umum termasuk menerusi Youtube Live.


Tonton Animasi Pelancaran ‘Falcon Heavy’ Yang Bakal Dilancarkan Esok

Seperti yang dijanjikan Elon Musk sebelum ini, beliau bertekad untuk menghantar kereta milik syarikatnnya Tesla Roadster ke Planet Marikh melalui pelancaran Space X Falcon Heavy. Sekiranya semua berjalan dengan sempurna, Tesla Roadster bakal terbang 400km dari Bumi dan bakal bergerak dengan kelajuan 11km/h di Planet Marikh ditemani tiga kamera sisi yang tersedia pada kereta ini.

Tonton animasi pelancaran Falcon Heavy yang diselitkan dengan lagu penuh epik ini. Kami harap segala perancangan yang dilakukan Space X bakal berjalan dengan sempurna menjelang hari esok.


Tonton Pelancaran SpaceX Falcon 9 Yang Sangat Awesome Menggunakan ‘Time Lapse’

Pada minggu lalu, SpaceX telah melancarkan roket Falcon 9 di Kem Pangkalan Udara Vanderberg terus ke langit California. Kesan pelancaraan itu sekaligus telah mencetus speklulasi tentang kehadiran UFO dan meyebabkan orang ramai mula berkongsi gambar dan video di media sosial.

Berdasarkan penggunaan empat kamera dan lima lens di empat lokasi berbeza, jurugambar Jesse Watson berjaya mendapatkan rakaman 40 saat yang penuh awesome ini. Tonton video ini untuk melihat pelancaran Falcon 9 daripada syarikat kelolaan Elon Musk.


‘Fall In Love At First Kiss’ Buat Anda Percaya Pada Cinta

Filem Fall In Love At First Kiss yang dilakonkan oleh Darren Wang (Jiang Zhi Shu) dan Lin Yun (Yuan Xiang Qin), arahan Frankie Chen merupakan filem cinta yang telah diadaptasi daripada sebuah komik “Mischievous Kiss” ini bakal mengisi waktu lapang anda bersama pasangan menyambut Hari Kekasih pada 14 Februari ini.

Sedikit sinopsis mengenai filem ini adalah Yuan Xiang Qin yang merupakan pelajar kelas tercorot telah menyimpan perasaan terhadap Jiang Zhi Shu yang merupakan pelajar lelaki terkenal dan terpandai di sekolah mereka namun pelbagai konflik yang berlaku sepanjang beliau menyimpan perasaan tersebut terhadap Jiang Zhi Shu.

Jiang Zhi Shu sangat terkenal dan diminati oleh kesemua pelajar perempuan di sekolah Dunan sehingga setiap waktu akan dikejar oleh pelajar-pelajar perempuan di sekolah tersebut. Beliau juga merupakan pelajar yang sangat dibanggakan oleh guru-guru dan menjadi pelajar contoh di sekolah tersebut.

Yuan Xiang Qin mula menaruh perasaan terhadap Jiang Zhi Shu dan sentiasa berusaha untuk menarik perhatian Jiang Zhi Shu supaya menyukai dan melihat beliau walaupun daripada jauh. Pada satu hari, Yuan Xiang Qin mempunyai kekuatan untuk meluahkan perasaan beliau terhadap Jiang Zhi Shu namun telah dipersendakan oleh Jiang Zhi Shu.

Apa yang kami dapat katakan setelah menonton filem ini, ianya merupakan satu filem yang penuh dengan gelagat yang mencuit hati. Bagi kami, babak yang paling kelakar dalam filem ini adalah babak apabila Yuan Xiang Qin menayangkan sebuah video di layar kepada kesemua pelajar sekolah mereka yang menunjukkan Jiang Zhi Shu memakai pakaian wanita sambil menari di dalam satu majlis bersama keluarga beliau. Pastinya anda yang menonton akan berasa geli hati dengan adegan-adegan yang diselitkan dalam filem tersebut.

Mungkin juga ianya disebabkan filem ini diadaptasi dari siri manga Mischievous Kiss, dan pernah juga diadaptasi dalam drama korea iaitu Playful Kiss akan membuat anda berharap filem ini memiliki sedikit kelainan. Pastinya sesiapa yang pernah menontonnya akan dapat menghubung kaitkan filem ini dengan drama korea tersebut akan tetapi, vibe yang dibawa dalam versi filem ini sangat “fresh” dan penuh dengan unsur lawak. Malah, filem ini juga membawa mesej yang baik untuk dijadikan pengajaran dimana jika berusaha akan dapat mengecapi kejayaan.

Filem Fall In Love At First Kiss ini dapat digarap dengan baik sekali mungkin disebabkan pengarahnya Chen Yu San yang memiliki pengalaman mengarah filem romantik Our Times yang pernah mendapat tempat dihati penonton sebelum ini. Rating yang kami berikan untuk filem Fall In Love At First Kiss ini adalah 7.5/10 bintang. Bagi anda yang menyukai filem romantis, filem ini sangat untuk anda tonton bersama pasangan anda pada Hari Kekasih yang bakal tiba nanti.


Mahu Elakkan Berbelanja Tanpa Was-Was, Family Mart Malaysia Henti Penjualan Minuman Beralkohol

Seperti ramai sedia maklum, sejumlah besar umat Islam sememangnya amat mementingkan isu halal dalam mendapatkan makanan dan minuman yang dijamah.

Hal ini sekaligus membuatkan kelompok ini mengelakkan diri daripada mendapatkan hidangan yang berstatus haram atau minuman beralkohol.

Mengetahui kehendak dan keutamaan pengguna di Malaysia, Family Mart Malaysia bermula Mac lalu mengesahkan telah berhenti menjual minuman beralkohol di 360 premis kedainya.

FamilyMart Malaysia henti jual minuman alkohol di 360 kedainya sejak Mac lepas.

Langkah itu bagi memastikan pelanggan berbelanja dan menjamu selera tanpa was-was di premis mereka – Pengarah Urusan QL Maxincome Sdn Bhd

— Mohd Redzuan Abdul Manap (@redzuanNewsMPB) May 10, 2023

Difahamkan langkah tersebut dilakukan pihak Family Mart Malaysia dalam memastikan pelanggan berbelanjad an menjamu selera tanpa was-was di premis mereka. Perkara ini turut disahkan Pengarah Urusan QL Maxincome Sdn Bhd.

Tahniah diucapkan buat Family Mart Malaysia atas langkah berani yang dilakukan. Diharapkan rangkaian ini dapat terus melebarkan jumlah cawangan mereka di Malaysia sekaligus menawarkan lebih banyak produk serta mempertingkatkan servis dalam negara.


FamilyMart Beri Aiskrim Percuma Buat Anda Yang Lahir Bulan Ini, Turut Perkenalkan Perisa Baharu

Pada bulan Disember yang lalu, FamilyMart telah menawarkan aiskrim percuma untuk anda yang lahir bulan Disember. Kini, FamilyMart kembali dengan promosi aiskrim percuma untuk anda yang lahir bulan Januari pula.

Untung siapa yang lahir pada bulan Januari ini kerana anda boleh mencuba aiskrim perisa baharu dengan percuma. Mesti anda rasa terharu dan teruja, bukan?

A berry, berry strawberry 🍓🍦❣ . #FamilyMartMY #newsofutofor2020 #yougotsoftserved

A post shared by  FamilyMart Malaysia (@familymartmy) on Jan 1, 2020 at 1:14am PST

Kali ini, FamilyMart perkenalkan aiskrim berperisa strawberi yang pastinya mengetengahkan rasa yang manis dan ‘fresh’. Bukan sahaja aiskrim berperisa strawberi diperkenalkan, malah ia hadir dalam bentuk minuman dan juga aiskrim sundae.

Mudah sahaja untuk menebus aiskrim percuma ini, dimana anda hanya perlu muat turun aplikasi FamilyMart pada telefon pintar anda dan mendaftar menjadi ahli. Kemudian, pergi pada bahagian reward dan pilih birthday voucher dan tunjukkan di kaunter untuk menebus baucer anda.

Jika bukan hari lahir anda pada bulan ini, jangan risau kerana harga untuk aiskrim hanyalah RM2.90 sahaja. Harga bagi sundae pula RM3.90 pada 1 Januari hingga 14 Januari 2020 ini dan selepas itu akan berharga RM4.90 serta harga minuman pula berharga RM6.90 sahaja.

Akan tetapi, adalah diingatkan bahawa promosi ini sah dan tersedia di kesemua cawangan FamilyMart kecuali di Genting Highlands dan KLIA2. Jangan lepaskan peluang untuk mendapatkan aiskrim percuma.

Menarik penawaran istimewa daripada FamilyMart ini. Adakah anda sudah menjadi yang terawal mencuba aiskrim perisa baharu ini? Kami senaraikan beberapa menu yang pernah diperkenalkan oleh FamilyMart di bawah ini.

FamilyMart Perkenalkan Aiskrim Perisa ‘Belgian Dark Chocolate’ Edisi Terhad

FamilyMart Perkenalkan Menu Terbaharu ‘Spicy Korean Soup’

Bagaimana Pemberian Roti Keju Di FamilyMart Buatkan Saya Faham Konsep Rezeki


FamilyMart Bakal Melancarkan Gym 24 jam Di Kedai Serbaneka Mereka

Jika anda sering membeli barang di kedai serbaneka 24 jam, anda mungkin familiar dengan kedai serbaneka FamilyMart ini. Baru-baru ini, FamilyMart Co mengumumkan untuk memulakan perniagaan gym 24 jam untuk memanfaatkan minat terhadap kecergasan yang semakin meningkat di kalangan pengguna.

Mereka merancang membuka sebanyak 300 cawangan gym di tingkat 2 di setiap cawangan mereka dalam masa 5 tahun. Cawangan pertama akan dibuka di Tokyo, pada pertengahan Febuari tahun hadapan.

Gym yang bakal diberi nama Fit & Go ini, akan dilengkapi dengan Treadmill dan bilik mandi bersama jurulatih kecergasan. Pengguna juga akan dibekalkan apikasi yang membantu dalam latihan penggunaan alatan gym.

Minggu lepas, FamilyMart mengumumkan untuk memasang mesin dobi layan diri yang dikendalikan duit syiling di beberapa kedainya untuk menarik lebih banyak pelanggan dengan mempelbagaikan perkhidmatannya.

Bagi ingin merasai pelbagai makanan dan minuman Jepun, anda boleh menerjah outlet mereka di Malaysia. Kami cadangkan anda mencuba minuman Cookies Frappe yang merupakan bestseller di Jepun dan Taiwan.


FamilyMart Sah Terima Sijil Halal Daripada JAKIM

Kedai serbaneka dari Jepun yang popular dengan makanannya yang pelbagai akhirnya telah berjaya menerima sijil halal daripada Jabatan Kemajuan Islam Malaysia (JAKIM).

Sijil halal yang diterima bersamaan dengan pembukaan cawangan ke-100 FamilyMart yang dibuka di Jonker Street, Melaka serta merangkumi seluruh 108 makanan di Family Mart di Malaysia.

Dengan penerimaan sijil halal daripada JAKIM ini pastinya umat Islam tidak lagi ragu-ragu dalam mendapatkan makanan enak di rangkaian kedai ini khususnya oden yang menjadi kegemaran ramai.


3 Sebab Untuk Anda Beralih Ke HUAWEI MateBook 14 Yang Serba Lengkap

Mencari komputer riba yang sesuai dengan keperluan serta berada dalam bajet kadang kala mungkin memeningkan kepala buat sesetengah pihak. Kehadiran teknologi dan spesifikasi yang pelbagai terkadang membuatkan anda rambang mata dalam memilih komputer riba yang terbaik untuk didapatkan.

Dalam pada itu, sudah pastinya yang mendambakan komputer riba yang serba pantas bagi memudahkan urusan harian dapat diselesaikan dengan lebih lancabar serta hadir dengan harga mampu milik.

HUAWEI tampil dengan seleksi produk baharu menerusi Siri Huawei MateBook. Pada pendapat kami, siri HUAWEI MateBook keluaran pada kali ini nyata berbaloi untuk dimiliki. Ikuti lebih lanjut mengapa anda juga perlu mendapatkannya.

Menerusi siri HUAWEI MateBoook, kesemua produk daripada siri ini hadir dengan processor AMD Ryzen™ 4000H yang menawarkan kuasa pemprosesan yang pantas serta membolehkan anda multitasking tanpa perlu risau dengan masalah melibatkan lagging.

Para pengguna juga berpeluang memilih HUAWEI MateBook dengan processor AMD Ryzen™ 5 4600H and AMD Ryzen™ 7 4800H mengikut keperluan seharian. Bukan itu sahaja, sekiranya anda memerlukan lebih kuasa pemprosesan, HUAWEI MateBook sedia menawarkannya menerusi Performance mode. Menarik bukan?

Selain daripada spesifikasi yang mantap, sudah pastinya orang ramai mencari komputer riba yang mudah untuk dibawa berdasarkan saiz serta beratnya. HUAWEI MateBook 14 berjaya melengkapi kedua-dua kriteria tersebut berat 1.49kg sahaja dengan ketebalan 15.9mm.

Meskipun hadir dengan saiz yang nipis, HUAWEI turut berjaya menawarkan skrin 2K FullView Display membolehkan para pengguna mendapatkan skrin yang terang dan jelas dalam menjalankan kerja seharian mahupun untuk menonton movie. Hadir pula dengan warna Space Grey, pastinya Huawei MateBook menawarkan penggayaan buat para penggunanya.

Menyoal dari segi sekuriti, HUAWEI sememangnya mementingkan sekuriti pengguna di mana siri HUAWEI MateBook turut dilengkapi dengan pengimbas cap jari. Dalam erti kata lain, anda boleh ucapkan selamat tinggal buat password anda yang panjang dan melecehkan.

Menariknya, HUAWEI MateBook 14 turut berkongsi charger yang sama seperti telefon pintar. Dalam erti kata lain, anda hanya perlukan sebuah charger untuk komputer riba dan juga telefon pintar anda.

Buat anda yang kerap berkongsi fail atau gambar melalui komputer riba dan telefon pintar, kini kerja anda pastinya lebih mudah dengan adanya HUAWEI Share.

Sekiranya anda kerap menggunakan komputer riba bagi tujuan kerja berat melibatkan suntingan dan sebagainya, HUAWEI MateBook X Pro antara yang berbaloi dan sesuai dimiliki. Kuasa prestasinya yang jauh lebih tinggi berbanding model lain daripada siri HUAWEI MateBook 14 pastinya memudahkan kerja anda.

Buat para pengguna biasa, HUAWEI MateBook D 14 sudah cukup memadai pada pendapat kami. Buat anda yang mahukan saiz skrin yang lebih besar, HUAWEI turut menawarkan HUAWEI MateBook D 15 yang pastinya memenuhi keperluan anda dengan harga yang mampu milik.

Apa tunggu lagi? Layari Facebook HUAWEI atau layari laman rasmi HUAWEI untuk maklumat lanjut.

Selain HUAWEI MateBook, jenama ini turut menawarkan beberapa lagi produk menarik terdiri daripada HUAWEI WATCH FIT dan FreeLace Pro.

HUAWEI WATCH FIT Dan FreeLace Pro, Dua Gadget Terbaru Yang Anda Perlu Dapatkan Untuk Melengkapkan Aktiviti Sukan Anda

HUAWEI MateBook D 15, Komputer Riba Bajet Dengan Kualiti ‘Flagship’

Rasai Pengalaman Pembelajaran Terunggul Hari Ini Dengan HUAWEI MateBook X Pro


FamilyMart Membuka Cawangan Ke-100 Di Jonker Street, Melaka

Mula memasuki pasaran Malaysia sekitar tahun 2016, kedai serbaneka kesukaan ramai dari Jepun ini berjaya membuka cawangan ke-100 mereka di Jonker Street, Melaka.

Menurut pengarah eksekutif, QL Resources Bhd selaku syarikat induk bagi francais Family Mart, pembukaan cawangan terbaru ini bertepatan ini strategi FamilyMart untuk menawarkan lebih banyak cawangan di Malaysia dimana mereka mensasarkan sebanyak 300 cawangan menjelang 2021.

Berdasarkan pelan perancangan, sebanyak 20 cawangan FamilyMart bakal dibuka di seluruh Melaka dalam tahun ini manakala dua cawangan lagi bakal dibuka di Negeri Sembilan.

Untuk pengetahuan, cuma 9 cawangan daripada 100 cawangan yang dibuka bertempat di Lembah Klang manakala selebihnya berada di Lembah Klang. Pembukaan cawangan ke-100 ini merupakan detik ikonik buat FamilyMart apabila mereka berjaya memperoleh sijil halal daripada JAKIM untuk seluruh 108 makanan dan minuman yang ditawarkan.

Another reason to visit Jonker Street more often. Melaka first ever Familymart is finally here in Jonker Street and I seriously dig into their 1980's retro shop design. P/S: Dear Familymart, if you're reading this, please. I beg you. Please open a branch near Seri Stamford College Melaka. We SERIOUSLY need you there. Finger crossed and thanks in advance. 👌 . . . . . . . . . #coffee #cafe #coffeetime #coffeeshop #coffeelover #food #love #barista #espresso #coffeelovers #tea #breakfast #instagood #latte #coffeeaddict #foodporn #coffeeholic #foodie #photography #instacoffee #coffeegram #caf #latteart #goodmorning #caffeine #coffeebreak #bhfyp #FamilyMartJonker #FamilyMartMalaysia #FamilyMart

A post shared by  Cj Goh Cheng Jun (@cj.goh.cheng.jun) on May 17, 2019 at 6:08pm PDT

Buat anda selaku penggemar makanan yang tersedia di FamilyMart seperti oden dan aiskrim, pastinya berita ini bakal mengembirakan dimana anda berpeluang mendapatkannya dengan lebih mudah.


FamilyMart Perkenal Perisa ‘Sea Salt Sofuto’ Edisi Terhad

Sofuto atau aiskrim merupakan salah satu menu FamilyMart yang mempunyai tarikan tersendiri selain daripada oden. Sebelum ini beberapa perisa baharu edisi terhad telah diperkenalkan dan mendapat sambutan yang baik daripada orang ramai. Antara perisa yang pernah trending ialah Coco Sofuto, Cheesecake Sofuto dan French Vanila.

Kini Family Mart kembali memperkenalkan satu lagi perisa baharu untuk pelanggan setia iaitu Mediterranean Sea Salt Sofuto. Pelanggan juga kini boleh memilih kon biasa ataupun kon coklat.

Menariknya warna aiskrim perisa baharu ini yang berwarna biru benar-benar memberi gambaran laut Mediterranean. Namun, jangan risau kerana tiada pewarna tambahan digunakan. Sofuto berwarna biru ini dihasilkan daripada warna ekstrak spirulina.


FamilyMart Perkenalkan Menu ‘Chocolate Lava Cheese Croissant’ Mulai Hari Ini

Sebelum ini, FamilyMart hadir dengan ‘Soft Crepe Skin’ dan kali ini, FamilyMart perkenalkan menu baharu ‘Chocolate Lava Cheese Croissant’ yang bakal memikat selera anda.

Bayangkan croissant yang rangup dimakan panas-panas dan berintikan gabungan coklat bersama keju cair dalam mulut, mesti buat anda tidak berhenti untuk nikmatinya.

A post shared by FamilyMart Malaysia (@familymartmy)

Tengok gambar sahaja sudah terliur, bukan? Harga untuk ‘Chocolate Lava Cheese Croissant’ ini hanyalah RM6.90 sahaja dan harga tersebut tidak terpakai di KLIA2, Genting dan juga penghantaran. Jom dapatkan segera di cawangan FamilyMart terdekat anda sebelum ia habis terjual.

Adakah anda sudah mencuba ‘Soft Crepe Skin’? Klik pautan di bawah untuk ketahui lebih lanjut.

Lembut Dan Enak, Pencuci Mulut ‘Soft Crepe Skin’ Sudah Mula Dijual Di FamilyMart

BiskuTea, Minuman Terbaharu Tealive Ini Sedang ‘Hit’ Sejak Semalam

Promosi ‘Beli 1 Percuma 1’ Starbucks Malaysia Dilanjutkan Sehingga 29 November 2020


FamilyMart Perkenalkan Menu Terbaharu ‘Spicy Korean Soup’

Sebut sahaja FamilyMart, pasti anda sudah terbayang oden yang dihidang bersama sup tomyam pedas dan lazat. Kini, FamilyMart perkenalkan sup oden perisa baharu ‘spicy korean soup’ yang pasti akan membuat anda terliur.

Pastinya aroma dan rasa sup yang baru diperkenalkan ini akan membuatkan anda seperti berada di Korea. Menariknya, anda juga boleh tambah keju pada oden anda.

Akan tetapi, ‘spicy korean soup’ ini hanya tersedia sehingga 24 September 2019. Walau bagaimanapun, pengenalan sup baharu ini tidak akan menggantikan sup yang sedia ada di FamilyMart. Adalah diingatkan bahawa tawaran menu ini tersedia di semua cawangan FamilyMart kecuali FamilyMart [email protected], FamilyMart IOI City Mall, FamilyMart Mid Valley L3 dan Resorts World Genting.


FamilyMart Perkenalkan Aiskrim Perisa ‘Belgian Dark Chocolate’ Edisi Terhad

Coklat merupakan antara snek dan manisan kegemaran hampir semua orang di seluruh dunia. Coklat mengandungi pelbagai khasiat dan juga makanan yang boleh buat anda awet muda.

FamilyMart tampil perkenalkan perisa baru iaitu Belgian Dark Chocolate sofuto untuk pelanggan setia semalam. Sebelum ini, FamilyMart telah perkenalkan perisa Mediterranean Sea Salt Sofuto, Coco Sofuto, Cheesecake Sofuto dan banyak lagi.

Did someone say Belgian Dark Chocolate Sofuto? Enjoy the burst of rich dark chocolate flavour when you bite into our latest 🍦 Available at all outlet except MRT TTDI, each at RM3.90 (RM4.90 at KLIA2 and Resort World Genting).

A post shared by  FamilyMart Malaysia (@familymartmy) on Aug 28, 2019 at 12:24am PDT

Tidak dapat dinafikan bahawa perisa coklat memang kena dengan selera ramai orang. Harga bagi Belgian Dark Chocolate sofuto adalah RM3.90 sahaja dan tersedia di semua cawangan FamilyMart kecuali di cawangan MRT TTDI.

Selain itu, FamilyMart juga tampil dengan dua perisa baharu untuk milkshake iaitu Belgian Dark Chocolate dan Macha. Harga bagi milkshake ini adalah RM7.90 sahaja.

Bagi anda yang ingin mencuba aiskrim dan minuman terbaharu daripada FamilyMart ini, anda harus dapatkan segera sementara ia masih ada. Rugi jika anda tidak mencuba aiskrim coklat premium ini yang setanding Godiva!

Klik pautan di bawah untuk artikel-artikel berkaitan makanan yang sedang hit di Malaysia sekarang.

FamilyMart Perkenalkan Menu Terbaharu ‘Spicy Korean Soup’

‘Zinger Double Down’ Kembali Ke KFC Malaysia Minggu Hadapan

Nestle Berkolaborasi Dengan Starbucks Perkenalkan ‘Starbucks at Home’ Di Malaysia


FamilyMart Tawar Aiskrim Percuma Dan Kembali Dengan Aiskrim Perisa Belgian Dark Chocolate

Selain cendol dan ais kacang, aiskrim adalah dessert pilihan ramai rakyat Malaysia ketika cuaca panas. Kalau sebut aiskrim Belgian Dark Chocolate pasti ramai sudah terbayang kelazatan aiskrim itu di FamilyMart.

Anda pasti gembira kerana aiskrim perisa Belgian Dark Chocolate kegemaran ramai kini kembali semula. Diketahui umum bahawa setiap bulan FamilyMart akan memberikan aiskrim percuma, jadi anda yang lahir bulan Mac bolehlah dapatkan aiskrim ini secara percuma.

Sebenarnya mudah sahaja untuk menebus aiskrim percuma ini. Anda hanya perlu muat turun aplikasi FamilyMart pada telefon pintar anda dan mendaftar menjadi ahli. Kemudian, pergi pada bahagian reward dan pilih birthday voucher dan tunjukkan di kaunter untuk menebus baucar anda. Mudah dan cepat, bukan?

Promosi khas ini hanya sah sehingga 31 Mac 2020 ini dan tersedia di kesemua cawangan FamilyMart kecuali di Genting Highlands dan KLIA2. Jangan lepaskan peluang untuk mendapatkan aiskrim percuma dan nikmati aiskrim perisa Belgian Dark Chocolate kerana ia tersedia pada waktu terhad sahaja.

Sementara itu, anda juga boleh mencuba menu-menu lain yang sedap dan lazat di FamilyMart. Klik pautan di bawah untuk ketahui lebih lanjut.

FamilyMart Tawar ‘Brown Sugar Bubble Milk’ Dengan Harga Hanya RM4.90

Bagaimana Pemberian Roti Keju Di FamilyMart Buatkan Saya Faham Konsep Rezeki


FamilyMart Tawar Aiskrim Percuma Khas Buat Anda Yang Lahir Bulan Disember

Adakah anda cukup bertuah untuk mendapatkan aiskrim percuma daripada FamilyMart? Ini adalah peluang terbaik dan istimewa untuk anda yang bertarikh lahir pada bulan Disember.

FamilyMart akan memberikan aiskrim percuma kepada anda yang lahir pada bulan Disember. Menarik bukan? Anda boleh memilih aiskrim pilihan anda sama ada Belgian Dark Chocolate atau Matcha.

Mudah sahaja untuk menebus aiskrim percuma ini, dimana anda hanya perlu muat turun aplikasi FamilyMart pada telefon pintar anda dan mendaftar menjadi ahli. Kemudian, pergi pada bahagian reward dan pilih birthday voucher dan tunjukkan di kaunter untuk menebus baucer anda.

Promosi khas ini hanya sah sehingga 31 Disember 2019 ini dan tersedia di kesemua cawangan FamilyMart kecuali di Genting Highlands dan KLIA2. Jangan lepaskan peluang untuk mendapatkan aiskrim percuma.

Di bawah ini kami senaraikan beberapa artikel tentang menu yang berada di FamilyMart. Klik pautan di bawah untuk ketahui lebih lanjut.

FamilyMart Perkenalkan Aiskrim Perisa ‘Belgian Dark Chocolate’ Edisi Terhad


FamilyMart Tawar ‘Brown Sugar Bubble Milk’ Dengan Harga Hanya RM4.90

Kebanyakkan rakyat Malaysia kini gemar minum minuman ‘bubble tea’. Lihat sahaja kedai seperti The Alley, Tiger Sugar, dan lain-lain pasti penuh dengan ramai orang sehinggakan sanggup beratur panjang.

Kini, FamilyMart tampil dengan minuman Brown Sugar Bubble Milk yang pastinya dapat bersaing dengan jenama minuman teh boba yang terkenal di pasaran sekarang. Kami telah mencuba sendiri minuman yang baru diperkenalkan oleh FamilyMart ini.

Apa yang kami boleh katakan, rasa minuman ini yang kurang manis pasti menjadi pilihan mereka yang gemar minum minuman kurang manis. Rasa Brown Sugar Bubble Milk ini mengingatkan kami kepada minuman Royal No.9 Milk Tea di The Alley. Malah, boba dalam minuman ini juga lembut dan tidak terlalu kenyal. Penawaran harga dan rasa yang diberikan sangat berbaloi untuk dibeli.

Untuk pengetahuan anda, Brown Sugar Bubble Milk ini dijual dengan harga RM4.90 hanya pada waktu terhad iaitu sehingga 25 Jun 2019 ini dan akan dijual dengan dengan harga RM6.90 setelah promosi tamat. Kini anda mampu membeli teh boba dengan harga mampu milik.


FamilyMart Tawar Diskaun 50% Untuk ‘Oden Starter Bowl’ Bermula Hari Ini

FamilyMart merupakan kedai serbaneka yang terkenal dalam kalangan rakyat Malaysia kerana menjual pelbagai seleksi makanan yang sedap dan menepati citarasa.

Pastinya berita ini akan membuatkan peminat oden tersenyum gembira. Mana tidaknya, FamilyMart tampil dengan diskaun sebanyak 50% untuk kesemua oden starter bowl.

Betul, anda tidak salah lihat. Diskaun 50% tersebut sah ditebus sehingga 30 Jun 2020 ini di semua cawangan kecuali di KLIA2 dan Genting. Akan tetapi, bahan tambahan berharga sama seperti biasa.

Tunggu apa lagi? Ayuh serbu ke FamilyMart terdekat anda untuk nikmati oden. Lebih terbaik makan panas-panas ketika hujan.

Sementara itu, kami kongsikan beberapa produk FamilyMart yang mungkin anda ingin cuba. Klik sahaja pautan di bawah ini.

FamilyMart Perkenalkan Menu Terbaharu ‘Spicy Korean Soup’

FamilyMart Tawar ‘Brown Sugar Bubble Milk’ Dengan Harga Hanya RM4.90


FamilyMart Tawar Promosi Aiskrim Dengan Harga RM0.99 Sehingga 14 Julai 2021

Buat para peminat FamilyMart, berita ini pasti membuatkan anda tersenyum gembira. FamilyMart kini menawarkan sofuto atau aiskrim untuk kesemua perisa yang ada dengan harga promosi sebanyak RM0.99 sahaja.

Anda hanya perlu membuat pembayaran dengan menggunakan Touch ‘n Go eWallet untuk melayakkan anda menebus aiskrim dengan harga promosi di FamilyMart.

A post shared by FamilyMart Malaysia (@familymartmy)

Bukan selalu promosi seperti ini ditawarkan dan difahamkan promosi ini hanya tersedia sehingga 14 Julai 2021 atau apabila sudah ditebus sepenuhnya. Malah, promosi ini hanya terhad untuk satu aiskrim dalam satu transaksi.

Promosi ini boleh ditebus di kesemua cawangan FamilyMart terdekat anda kecuali di KLIA2 dan Genting serta sah untuk dibawa pulang sahaja. Tunggu apa lagi? Jangan terlepas peluang keemasan ini untuk nikmati sofuto pilihan anda dengan harga promosi.

Sementara itu, anda mungkin boleh pertimbangkan beberapa menu di FamilyMart untuk dicuba. Klik pada pautan dibawah untuk ketahui menu tersebut.

Lembut Dan Enak, Pencuci Mulut ‘Soft Crepe Skin’ Sudah Mula Dijual Di FamilyMart

FamilyMart Perkenalkan Menu ‘Chocolate Lava Cheese Croissant’ Mulai Hari Ini


3 Sebab Utama Anda Perlu Ke Ekspo Pendidikan Tinggi 2018 Mac Ini

Ilmu itu pelita hidup. Biasa kita mendengar ungkapan ini bagi menerangkan berapa pentingnya ilmu dalam kehidupan kita. Buat anda yang sedang merancang untuk melanjutkan pengajian ke peringkat seterusnya, Ekspo Pendidikan Tinggi 2018 akan berlangsung di Pusat Pameran Mid Valley pada 17 & 18 Mac dan 24 & 25 Mac 2018  (Dewan 1,2,3, Atrium dan Foyer) dari jam 11 pagi hingga 7 malam.

Siapa yang perlu hadir ke Ekspo Pendidikan Tinggi 2018 ini? Anda yang khususnya pelajar SPM,STPM dan UEC, guru, pelajar universiti dan sesiapa sahaja yang mahu melanjutkan pelajaran perlu hadir kerana anda akan didedahkan dengan peluang untuk belajar di kolej atau universiti terbaik dalam bidang yang anda inginkan. Di bawah adalah beberapa sebab utama anda perlu ke ekspo ini minggu hadapan.

Ekspo ini menyediakan pilihan pengajian lanjutan di Malaysia dan luar negara untuk bidang merangkumi daripada Sijil, Diploma, Ijazah Sarjana Muda, Ijazah Sarjana, PhD dan lain-lain. Khidmat nasihat Biasiswa dan Program Subsidi Bayaran oleh Perbadanan Tabung Pendidikan Tinggi Nasional (PTPTN) dan Hai Qing Programmes juga ada untuk anda yamg memerlukan tanggungan pengajian.

Para pengunjung juga boleh mendapatkan nasihat terbaik daripada ahli pendidikan dan kaunselor tentang jenis-jenis kursus dan bidang akademik yang boleh didapati di Malaysia serta di luar negara. Anda juga akan didedahkan dengan pilihan bidang yang pelbagai antaranya sains Komputer, perubatan, kerjaya dalam bidang kulinari, pengajian komunikasi, krew kabin, kejuteraan dan banyak lagi.

Perkongsian kerjaya secara live turut akan berlangsung sepanjang ekspo ini. Ceramah Kerjaya akan memberikan anda gambaran dan pandangan yang lebih jelas tentang bidang yang akan anda ceburi. Tetapi anda perlu cepat dan peka kerana tempat yang ditawarkan adalah berdasarkan siapa cepat dia dapat.

Tiada lagi kekusutan untuk kursus apa yang sesuai untuk anda, di mana tempat untuk anda sambung pengajian dan bidang apa yang perlu anda eburi atau sambung. Semuanya bakal terjawab di ekspo ini. Luangkan masa anda pada 17 & 18 Mac 2018 dan ketahui potensi diri anda yang sebenar.


Fantastic Four Versi ‘Reboot’ Bakal Berada Di Pawagam Seawal 2022

Marvel Studios dikhabarkan bakal menghasilkan sekali lagi karya reboot untuk siri Fantastic Four pada tahun 2022 susulan beberapa kali ‘gagal’ dalam menjayakan franchise berkenaan.

Sebelum ini, Kevin Feige memberitahu bahawa filem X-Men dan Fantastic Four mungkin tidak akan menyertai Marvel Cinematic Universe (MCU) sekurang-kurangnya dalam tempoh 5 tahun ini. Akan tetapi, terdapat khabar angin mengatakan beberapa karakter Marvel yang sebelum ini di bawah Fox akan menyertai MCU lebih awal.

RUMOR: @MarvelStudios' planned FANTASTIC FOUR film will reportedly take place in a 1960's MCU! https://t.co/GsLgd0Nfq9 pic.twitter.com/ZX0GdaKIEm

Fantastic Four has never been like Avengers or X-Men.

It’s basically the 1950’s version of Lost in Space. It’s a family sitcom in a SciFi setting.

Reed would be perfect for the movie since he gets that, as the Ant-Man movies were basically the same concept.

— Jeremy Conrad (@ManaByte) June 6, 2019

Malah, Peyton Reed yang merupakan bekas pengarah filem Ant-Man turut dikatakan sedang berkempen untuk menjayakan karya reboot ini. Pastinya khabar angin ini memberikan sedikit kegembiraan kepada anda dan sama-samalah kita nantikan pengumuman rasmi daripada pihak Marvel tentang perkara ini.


‘Fantasy Tail Frappucino’ Antara Menu Baharu Starbucks Yang Unik Dan Comel Anda Boleh Cuba Esok

Starbucks Malaysia tidak pernah mengecewakan dan sentiasa hadir dengan menu baru yang ‘fresh’ dan istimewa. Setiap kali Starbucks muncul dengan menu baru, ramai orang tidak sabar ingin mencubanya.

Menariknya, Starbucks tampil perkenalkan 2 minuman baharu yang pasti buat anda teruja untuk mencubanya iaitu Fantasy Tail Frappuccino dan Peach Cloud with Jelly.

Kedua-dua minuman ini memiliki keistimewaannya tersendiri dan khas buat anda yang gemar bergambar, anda boleh dapatkan Fantasy Tail Frappucino dimana minuman tersebut hadir dengan ekor ikan duyung. Kiranya ‘perfect’ untuk gambar Instagram anda.

Peach Cloud with Jelly pula anda akan dapat lihat pada atas minuman seperti awan yang unik. Semestinya kedua-dua minuman ini akan ‘kick’ deria rasa anda apabila anda mencubanya. Difahamkan harga untuk minuman Fantasy Tail Frappucino bermula dari RM18.55, manakala Peach Cloud with Jelly pula berharga RM19.10 sahaja.

Bagi anda yang ingin mencuba minuman unik ini, anda boleh dapatkan di cawangan Starbucks terdekat anda esok, 29 Mei 2020 atau dapatkan melalui aplikasi FoodPanda atau GrabFood selagi stok masih ada.

Jika anda pengumpul kad Starbucks, kad edisi terhad Botanical turut tersedia untuk didapati di Starbucks. Corak bunga menjadi keunikan rekaan kad Starbucks Botanical ini. Jangan terlepas peluang kerana kad ini dihasilkan dalam kuantiti yang terhad.

Selain itu, Starbucks juga hadir dengan beberapa merchandise bercorak bunga dan kelihatan cantik sekali. Harganya bermula dari RM65 sahaja. Untuk maklumat lanjut, anda boleh layari laman sesawang ini.

Jangan lupa temujanji kita untuk mencuba minuman terbaharu Starbucks Malaysia yang pasti tidak akan membuat anda menyesal. Jom kita cuba bersama pada hari esok!

Sementara itu, Starbucks turut melancarkan koleksi khas bersama jenama beg antarabangsa Herschel Supply. Baca lagi pada pautan di bawah.

Koleksi Edisi Terhad Starbucks x Herschel Supply Kini Boleh Didapati Di Malaysia

Starbucks Keluarkan Beg Edisi Khas Yang Diilhamkan Daripada Beg Kertas

Pernah Jatuh, Ini ‘Rahsia’ Dan Cara Starbucks Kembali Kuasai Pasaran Kopi Di Seluruh Dunia


Faradyable Kembali Dengan ‘Lagu Raya 2018’

Sebelum ada Baby Pian, kita ada the legendary Faradyable, pakar alih suara. Faradyable kembali tahun ini dengan ‘Lagu Raya 2018’.

Seperti videonya sebelum ini, Faradyable masih berbisa. Lagu Big Shaq ini dialih biasa dengan lirik kepada bahasa Malaysia dengan lirik yang memang random. Semoga lagu ini dapat menghiburkan anda di pagi raya ini. Selamat Hari Raya diucapkan kepada semua.


Cerita Benar “How I Met My Husband” Ini Seperti Drama Korea, Serius Tapi Kelakar

How I met my husband: We studied together and he’s one of the top student who’s quite a gamer and I may say a weird nerd. I mean he was obsessed with Girls Generation when I didn’t even know what kpop was.

We were classmates who fought a lot and yes I was kind of a bully and always asked (forced) him to settle my assignments. I was never nice to guys anyway.

About 2 years after we graduated, he bravely confessed to me. I didn’t even ask how much he makes monthly, all I said was “I’m gonna tell my mom”.

About 5 months after the confession, his family came to visit mine. The date for engagement was set and all I know is i’m engaged 6 months later.

He used to always asked if I’ve eaten or am I well and I said nothing more than “I’m a big girl. I can handle myself”. I’m not into mushy stuff and i really hate it when people takes care of me. He kind of took risks into marrying a tough girl like me.

Nota: Puan Farah Khairuddin merupakan salah seorang founding tim Cala Qisya, lokal muslimah brand. Beliau telah bernikah pada bulan April 2014 yang lalu. Cerita ini menjadi perhatian pengguna sosial media selepas 8 bulan di tulis di Instagram beliau. Kami mendoakan perkahwinan Puan Farah diberkati Allah. Amin..


Sebelum Menuntut Faraid, Ingat Satu Tanggung Jawab Ini

Apabila agama itu diambil separuh-separuh, yang memihak kepadanya diambil yang memberi rugi kepadanya ditinggal.

Saya bukanlah ustazah nak cakap tentang agama, tetapi saya nak ajak saudara saudari semua berfikir akan kisah benar yang berlaku kepada seorang balu kematian suami.

1. Semasa hidup si mati orang susah, adik-beradik tak pernah menjenguk, apatah lagi hulur belanja untuk anak buah walaupon semuanya kerja best.

2. Rezeki anak-anak si mati dapat beli sebidang tanah dan dapat buat sebuah rumah teres di atas tanah tersebut. Tak lama kemudian, si mati membeli lagi sebidang tanah untuk tujuan berkebun tetapi tak kesampaian (meninggal dulu).

3. Simpanan si mati ada dalam RM10 ribu dalam bank. Ada sebuah rumah. Dan sebidang tanah.

4. Si mati selalu beritahu isterinya kalau dia tiada, isteri dan anak-anak taklah susah mana. Ada tempat bergantung, ada sedikit duit dan ada tempat berlindung (rumah). Betapa besarnya harapan si mati untuk si isteri dan anak-anak.

5. Ditakdirkan si mati meninggal dunia akibat sesak nafas (masalah jantung). Si mati meninggalkan balu dan 2 org anak perempuan.

6. Sejurus selepas si mati dikebumikan, adik-beradik si mati termasuk ibu si mati telah mengajak si isteri berbincang pasal harta si mati kononnya si mati akan terseksa dalam kubur kalau tak diselesaikan secepat mungkin.

7. Si mati tiada anak lelaki, jadi harta-harta si mati akan dapat juga pada adik beradiknya.

7. Tak sampai seminggu si mati meninggal, datanglah adik beradik bertandang ke rumah, siap buat lakaran dalam kertas ikut hukum faraid. Bahagian untuk isteri, anak-anak, ibu si mati dan adik beradik si mati.

8. Hukum faraid – bahagian isteri dapat paling sedikit (orang Terengganu cakap dapat bahagian kepala mayat). Langsung tak pedulikan perasan si balu yang masih bersedih, dihamburkan pula nas-nas, dalil-dalil bab pembahagian faraid.

9. Paling memilukan, dinilaikan sekali rumah yang diduduki oleh si balu dengan anak-anak ikut nilai pasaran.

Kemudian mereka-mereka itu bagi dua pilihan pada si balu, bayar harga rumah tersebut kepada waris-waris yang berhak sekiranya mahu tetap tinggal di situ, atau keluar dari rumah tersebut kerana rumah itu akan dijual, dan duit jualan tersebut akan dibahagikan ikut hukum.

10. Celah mana mahu cari RM150 ribu? Nak tak nak terpaksa keluar dari rumah tersebut. Rumah dijual, dapatlah bahagian si balu dan anak-anak, dengan jumlah yang si balu dapat dan anak-anak si mati dapat, mustahil dapat cari rumah baru.

11. Bermulalah episod merempat si anak-anak yatim. Berpindah randah, menyewa situ sini, jangankan si balu,si anak pun bekerja lepas balik sekolah nak sara diri sendiri.

Duit simpanan, tanah sebidang, rumah dijual si waris. Harapan si mati untuk tidak menyusahkan anak dan isteri selepas ketiadaannya berkecai sama sekali.

12. Waris-waris,semua lesap lepas dapat bahagian masing-masing. Nak tanya khabar jauh sekali. Nak hulur duit jauh sekali.

13. Lagi malang waris-waris semuanya bekerja bagus.

Ada cikgu, ada pegawai kerajaan, ada golongan prefesional, malah kaki masjid pun ada.

Tapi sayang, bab tangggung jawab pada anak si mati langsung tak dihiraukan.

14. Walaupun berhak pada harta si mati, tapi kena tengok pula tanggung jawab yang harus dipikul.

Jangan ambil agama itu separuh-separuh untuk kepentingan sendiri. Ya, tak berdosa ambil harta yang sememangnya hak kita dalam hukum Tetapi berdosa gagal menjalankan tanggungjawab nafkah pada anak-anak si mati – tempat tinggal, pakaian, makan minum).

15. Kalau kita termasuk dalam golongan sebegitu sebelum ini, berubahlah, dan moga dijauhkan keturunan kita, adik-adik kita, suami kita, anak-anak kita daripada bersifat kejam begini.

16. Ambil pengajaran saudara saudari. Sekali lagi saya ingatkan apa yang agama ajar, bila si mati meninggalkan anak-anak yang belum baligh, wajib bagi walinya (mengikut turutan wali sebelah si mati) menyediakan nafkah untuk anak si mati. Kalau tidak diambil peduli, menanggunglah di akhirat kelak.

17. Hukum faraid itu sangat adil dan indah. Diberi lebih kepada lelaki sebab lelaki adalah ketua keluarga yang kena menanggung orang-orang di bawahnya.

Kenapa apabila tiada anak lelaki, harta akan jatuh juga kepada adik beradik si mati? Jelas Allah memberitahu bahawa adalah tanggung jawab si wali-wali untuk menanggung nafkah si anak yatim (lebih-lebih lagi apabila si yatim adalah perempuan).

Dan semoga dengan pembahagian faraid dapat meringankan beban dan membantu si wali-wali untuk menjaga dan memberi nafkah kepada si anak yatim.

18. Ingat ya dapat pembahagian harta si mati bukan terus beli rumah baru, shopping atau melancong dulu. Tetapi tunaikan dahulu tanggung jawab si anak yatim.


Fareeda Keluarkan Tudung Hasil Kolaborasi Bersama DC Comics Super Heroes

Jenama tudung terkenal di Malaysia, Fareeda tampil dengan rekaan tudung terbaharu yang bertemakan superhero. Hasil kolaborasi dengan DC Comics Super Heroes ini menjadikan keluaran rekaan kali ini tampak begitu unik.

Melalui perkongsian di Instagram oleh pengasas jenama ini Mawar Abdul Karim, Fareeda akan menampilkan tiga watak superhero iaitu Superman, Batman dan Wonder Woman. Butiran yang dihias menggunakan batu jemeki disusun untuk membentuk logo ketiga-tiga watak superhero tersebut.

KOLABORASI FAREEDA BERSAMA DC COMICS SUPER HEROES . Tarikh: 17 Mei – 13 Jun 2018 . Masa: 10pg – 10mlm . Lokasi: Johor Bharu City Square , Atrium 1, Square Shopping Mall 108, 106, Jalan Wong Ah Fook, 80000 Johor Bahru, Johor . #fareeda #fareedascarf #tudungfareeda #hijab #hijabonline #shawl #shawlonline #scarf #veil #tudung #hijabista #hijabfashion #hijabstyle #fareedanyatajelita #dccomics #superheroes

A post shared by  Madam Rose (@mawar_karim) on May 17, 2018 at 7:24pm PDT

Buat anda yang teruja untuk memiliki koleksi tudung ini, anda boleh didapatkan ketiga-tiga helai keluaran ini di Johor Bahru City Square bermula 17 Mei hingga 13 Jun ini. Mungkin anda boleh gayakan untuk hari raya yang bakal menjelma tidak lama lagi.


Farhash Wafa Salvador Dilantik Pengerusi Baharu 7-Eleven Malaysia

7-Eleven Malaysia Holdings Bhd mengumumkan Farhash Wafa Salvador sebagai pengerusi baharu berkuat kuasa semalam.

Dalam kenyataan kepada Bursa Malaysia, syarikat itu menjelaskan Farhash menggantikan Datuk Seri Robin Tan Yeong Ching yang meletakkan jawatan sebagai pengerusi untuk meneruskan minat lain.

Tan, anak kepada pemegang saham utama 7-Eleven, taikun Vincent Tan Chee Yioun dengan 41.8 peratus kepentingan, dilantik ke lembaga pengarah kumpulan itu sebagai Pengerusi, Pengarah Bukan Eksekutif bukan bebas pada 25 Nov 2021.

7-Eleven dalam kenyataan berkata, Farhash membawa pengalaman bernilai lebih sedekad dalam bidang perniagaan, perundingan dan khidmat nasihat.

“Dalam bidang perniagaan, kerjayanya yang cemerlang merentas pelbagai sektor termasuk pembinaan, teknologi, hotel, makanan dan minuman.

“Beliau juga ialah pendorong yang menggalakkan pembangunan perusahaan kecil dan sederhana (PKS) di negara ini,” jelasnya.

Farhash ialah atau pernah menjadi pengarah dan/atau pemegang saham dalam sekurang-kurangnya 10 syarikat persendirian termasuk Swag Technologies Sdn Bhd, Salvador & Sons Sdn Bhd dan Pacific Samudera Sdn Bhd.

Beliau kini menganggotai lembaga penasihat Yayasan Usahawan Malaysia, sebuah pertubuhan bukan kerajaan yang berkembang maju dalam menghimpunkan, mencipta dan membangunkan syarikat-syarikat mampan dengan ciri keusahawanan yang kukuh.

Beliau juga pengerusi eksekutif kumpulan Apex Equity Holdings Bhd dan pengarah Berjaya Construction Bhd. Farhash sebelum ini juga pernah berkhidmat sebagai setiausaha politik kepada Datuk Seri Anwar Ibrahim.


Farid Kamil Akur, Terima Keputusan Istana Pahang Tarik Balik Gelaran

Pelakon terkenal Farid Kamil dalam satu hantaran di Instagram-nya menjelaskan beliau menerima keputusan Istana Pahang menarik balik gelaran Datuk yang dianugerahkan kepadanya.

Farid pada semalam dilaporkan perlu mengembalikan Darjah Indera Mahkota Pahang (DIMP) yang diterimanya pada 2017.

“Sejak 16 Disember 2017 saya amat berbangga dan berbesar hati membawa gelaran Dato’ yang dikurniakan oleh Istana Pahang. Saya menjunjung kasih di atas penganugerahan tertinggi dalam hidup saya ini dan menerimanya dengan penuh kerendahan diri pada ketika itu.

“Hari ini juga saya dengan penuh rasa hormat menerima keputusan dari pihak Istana Pahang menarik balik gelaran Darjah Indera Mahkota Pahang (DIMP) yang membawa gelaran Dato’ kepada saya,” coret Farid di Instagram.

Farid dalam hantaran berkenaan turut berkongsikan gambar kenangan beliau bersama Yang di-Pertuan Agong Al-Sultan Abdullah Ri’ayatuddin Al-Mustafa Billah Shah Ibni Almarhum Sultan Haji Ahmad Shah Al-Musta’in Billah dalam hantaran berkenaan.

Selain Farid, gelaran yang diberikan kepada seorang lagi artis yang dikenali sebagai Boy Iman atau nama sebenarnya Noruliman A Rahman turut ditarik balik.

Pengumuman mengenai perkara itu dijelaskan oleh Setiausaha Kerajaan negeri Datuk Seri Dr Sallehuddin Ishak seperti dilaporkan pada semalam.

Jelasnya, penarikan darjah kebesaran itu sebagai menjunjung titah perintah Sultan Pahang, Al-Sultan Abdullah Ri’ayatuddin Al-Mustafa Billah Shah.

Baca kembali perkongsian kami pada semalam mengenai penarikan balik gelaran yang diberikan kepada Farid Kamil dan Boy Iman melalui pautan di bawah.

Gelaran Datuk Farid Kamil Dan Boy Iman Ditarik Balik Sultan Pahang, Berkuatkuasa 1 Februari

Akaun Twitter Netflix Malaysia Mula Membuat Ciapan Dalam Bahasa Kebangsaan

Ibu Aiman Tino Luah Rasa Kecewa Digelar ‘Mertua Dari Neraka’


Farid Kamil Berhasrat Bina Litar Lumba Untuk Mat Rempit

Pelakon dan penerbit, Farid Kamil mahu membina trek perlumbaan khas untuk golongan ‘mat rempit’ jika filem terbaharunya, Remp-It 2, berjaya mencapai kutipan pecah panggung seperti yang diharapkan.

Menurut kata Farid kepada Harian Metro, matlamat pembinaan trek perlumbaan untuk golongan tersebut adalah untuk mengurangkan perlumbaan haram di jalan raya.

“Gejala lumba haram menjadi perkara yang saya sasarkan apabila menghasilkan filem. Dulu saya tak boleh nak bendung sebab turut terbabit sama berlumba haram.

“Apabila jadi pembikin filem, saya ambil tanggungjawab untuk buat sebaik mungkin kepada golongan penunggang motosikal supaya mereka lebih selamat di jalan raya dan selamat sekiranya ingin berlumba,” katanya. Farid juga menambah, dia tidak mahu golongan ‘mat rempit’ dipandang serong oleh masyarakat di Malaysia.

Farid sendiri turun padang bertemu dengan mereka, beritahu mereka betapa sakitnya patah tangan, dan memberikan kata-kata semangat atau dorongan untuk membantu mereka supaya mengelakkan diri daripada terlibat dengan gejala itu.

“Saya pernah bagi baju, helmet tapi mereka tak nak pakai. Saya juga nasihatkan agar berlumba di litar tapi mereka tak suka,” katanya.


Farid Kamil Diarah Bayar Denda RM5,500 Sebagai Ganti Hukuman Penjara 13 Bulan

Farid Kamil Zahari atau lebih dikenali sebagai Farid Kamil diarahkan oleh Mahkamah Tinggi untuk membayar denda sebanyak RM5,500 sebagai ganti kepada hukuman penjara 13 bulan.

Pesuruhjaya Kehakiman Nurulhuda Nur’aini Mohamad Nor berkata bahawa beliau mengambil kira rayuan Farid terhadap hukumannya setelah perayu membayar pampasan dalam bentuk kompaun kepada dua, termasuk anggota polis tersebut.

Memetik laporan Free Malaysia Today, Farid turut memohon maaf di atas kesalahannya melibatkan kekerasan jenayah dan mengeluarkan perkataan tidak sopan di balai polis.

Mahkamah menggantikan hukuman penjara 13 bulan bagi kesalahan melibatkan kekerasan jenayah kepada denda RM5,000, manakala hukuman penjara empat bulan kerana mengeluarkan kata tidak sopan digantikan dengan denda RM500.

Untuk rekod, pada 2 Jun lalu, beliau dijatuhkan hukuman penjara 13 bulan oleh majistret Nor Ariffin Hisham di atas kedua-dua tuduhan. Farid turut diarahkan membayar kos pendakwaan berjumlah RM5,000, yang dijelaskannya. Beliau kemudiannya dibenarkan jaminan RM10,000 sementara menunggu keputusan rayuan.

Gelaran Datuk Farid Kamil dan Boy Iman ditarik balik Sultan Pahang, berkuatkuasa 1 Februari. Klik pautan di bawah untuk membaca.

Gagal Hadir Ke Mahkamah, JAIS Kerah 122 Anggota Untuk Buru Dan Tangkap Sajat

Sudah Ada Bukti Video, Peguam Ini Jelaskan Sebab Artis Mengaku ‘Tidak Bersalah’ Di Mahkamah


3 Sebab Utama Kenapa Sunway Pyramid Adalah Destinasi ‘Shopping Raya’ Paling Best

Hello semua! Sedar tidak sedar sudah hampir separuh bulan kita berada di bulan Ramadhan yang mulia ini. Ini bermakna tidak lama lagi kita bakal menyambut Hari Raya Aidilfitri.

Sebelum itu, sudahkah anda mempersiapkan kelengkapan pakaian serta barangan lain bagi menyambut Hari Raya dengan lebih meriah? Jika belum, kami cadangkan anda ke Sunway Pyramid yang kini sedang mengadakan sale bagi beberapa jenama terkemuka.

Tidak hanya menawarkan promosi, Sunway Pyramid juga sebenarnya merupakan hub atau one stop center sekiranya anda bercadang untuk shopping. Ini sebabnya:

Dengan penawaran lebih 900 kedai yang tersedia di Sunway Pyramid, mendapatkan barangan keperluan memang bukan lagi masalah utama.

Kami mulakan cadangan kami dengan dengan beberapa barangan utama yang selalu pengguna dapatkan menjelang perayaan. Sekiranya anda ingin mendapatkan baju kurung, kurung moden atau mungkin kebaya anda boleh dapatkannya di Butik Rimba. Difahamkan mereka juga turut membawa beberapa design terbaru pada musim perayaan ini.

Jika anda lebih cenderung untuk mendapatkan pakaian trendy, Uniqlo antara destinasi yang boleh dituju. Untuk pengetahuan anda, Hana Tajima bersama Uniqlo turut mengeluarkan koleksi terbaru menggabungkan konsep moden dan tradisional membuatkan si pemakai kelihatan lebih berketerampilan dan bersahaja di Hari Raya.

Sesuai buat pencinta aksesori, Sunway Pyramid mungkin antara pasaraya yang paling anda sukai berikutan pelbagai pilihan gedung aksesori yang tersedia. Trollbeads, Lovisa dan Shinju Pearls antara yang kami cadangkan untuk disesuaikan dengan baju raya anda.

Sekiranya, anda sedang mencari kasut dan tas tangan yang berkualiti serta hadir dengan fesyen terkini, Braun Buffel, Bonia, Aldo dan Pedro antara yang tersedia di Sunway Pyramid. Memang puas kalau nak shopping!

Menjelang hari raya pastinya anda tidak akan terlepas daripada bertandang ke rumah terbuka. Alang-alang bertandang ke rumah terbuka, apalah salahnya sekiranya anda menghadiahkan kepada tuan rumah sedikit buah tangan atau cenderamata.

Crabtree & Evelyn, Marks & Spencer, Pure Cookies, Famous Amos, and Cocoa Trees antara kedai yang boleh tuju sekiranya anda sedang mencari buah tangan atau cenderamata di Sunway Pyramid.

Anda juga boleh dapatkan wangian khas dari timur tengah buat ibubapa atau kepada yang tersayang khusus di Arabian Oud. Untuk membuatkan sambutan perayaan di rumah anda lebih meriah, anda juga boleh dapatkan sejambak bunga berkualiti tinggi terus daripada outlet [email protected].

Kami faham mendapatkan pakaian atau busana sempena hari raya kadang kala memakan masa yang agak lama. Sekiranya anda shopping secara bujang mungkin bukan masalah namun bagaimana jika anda bersama anak-anak kecil. Pasti lebih sukar bukan?

Jangan risau, biar The Parenthood hiburkan dan jagakan anak anda buat sementara waktu. Penyediaan mainan, puzzle dan indoor playland pastinya membuatkan anak anda terhibur serta leka untuk berada di The Parenthood untuk jangka masa yang lama.

Ibu ayah nak shopping juga lebih tenang dan tidak lagi risau memikirkan anak mereka yang gembira bermain.

Dah puas shopping dan senang mencari untuk mencari restoran untuk berbuka? Katakan saja apa yang anda inginkan. Sekiranya tekak anda inginkan makanan barat, anda boleh tuju ke Tony Roma dan NY Steak Shack yang terletak di sudut western.

Selain itu, masakan Indonesia juga tersedia di Sunway Pyramid. Anda boleh lawati ke Ole-Ole Bali dan Ayam Penyet Ria. Dalam erti kata lain, kalau nak berbuka dan shopping di Sunway Pyramid, memang tak perlu risau. Semuanya tersedia dan pilihan yang pelbagai.

Oh ya, jangan lupa cuba masakan timur tengah di Tarbush dan Mandi Hadramot yang sememangnya popular di kalangan pengunjung. Pengalaman menjamu selera ditambah pula dengan rekaan dalaman yang tersedia di kedua-dua restoran ini kami jamin, anda tidak akan dapatkannya di tempat yang lain.

Dikhabarkan Sunway Pyramid turut mengambil inisiatif dengan menghiasi ruangan pasaraya mereka dengan dekorasi bersesuaian dengan tema Hari Raya yang bakal kunjung tiba. Pastinya membuatkan mood shopping Raya anda bertambah.

Selain itu, Sunway Pyramid turut mengadakan bengkel paper cutting yang boleh disertai oleh ibu ayah bersama anak-anak. Bengkel ini bakal dikendalikan oleh para pakar bagi mengajarkan kepada para peserta cara untuk menghasilkan hasil seni mengikut kreativiti tersendiri.

Bengkel ini bakal dijalankan pada setiap hujung minggu bermula 2 Jun sehingga 2 Julai 2017. Sebelum terlambat, Pihak Sunway ingin mengucapkan Selamat Hari Raya Aidilfitri dan selamat membeli-belah!


Farid Kamil Mengamuk Dan Culas Bayar Nafkah, Diana Danielle Dedah Terpaksa Hubungi Polis

Menerusi satu temu bual yang disiarkan Melodi semalam, Farid Kamil mengatakan tidak dibenarkan untuk bertemu dengan anak perempuannya, Nur Aurora dan alasan yang diberikan adalah Aurora trauma dengan insiden petik cili.

Farid dikatakan mendenda Aurora yang masuk ke rumah jiran tanpa kebenaran dan memetik cili. Susulan itu, Diana Danielle di Instastory miliknya membuka cerita sebenar berkaitan insiden petik cili tersebut yang membuatkan anak perempuan mereka trauma.

Menurut Diana, Aurora dimarah dan dibiar tidur atas lantai depan pintu tandas. Malah, ketika Diana mahu mengambil Aurora untuk masuk bilik, Farid juga mengugut mahu sambung hukuman dan pukul Aurora keesokan harinya.

Diana juga menepis dakwaan Farid dimana dia memfailkan penceraian disebabkan kejadian itu tidak benar sama sekali dan permohonan penceraian sudah dilakukan dua hari sebelum perkara itu terjadi.

Tambahnya, Farid sudah mengetahui dan tidak menghalang dirinya untuk meneruskan membuat permohonan itu. Malah, Diana terpaksa menghubungi pihak polis pada hari kejadian selepas Farid mengamuk besar dan Farid enggan membuka pintu meskipun sudah diketuk selama berjam-jam oleh anggota polis di hadapan rumah mereka.

“Mereka (polis) ketuk berjam dan menunggu saya untuk ambil anak-anak melalui pintu depan tapi sebaliknya kami panjat sebab dia enggan buka pintu, kenapa?” ujar Diana.

Bukan itu sahaja, Diana juga mendedahkan bahawa Farid sudah 4 bulan culas bayar nafkah dan mengatakan dirinya yang membayar perjalanan mereka sekeluarga ketika mengerjakan ibadah umrah sebelum ini.

Dalam pada itu, Diana juga memberi bayangan seolah-olah sudah tawar hati mahu menyelamatkan rumah tangga mereka.


Farid Kamil Pertimbang Berhijrah Ke Indonesia Jika Anwar Ibrahim Tidak Jadi Perdana Menteri

Farid Kamil mendedahkan kepada pihak media selepas tayangan perdana ‘Anwar: The Untold Story’ semalam, sebelum ini beliau mempertimbangkan untuk meninggalkan Malaysia, jika Anwar Ibrahim tidak mentadbir negara selepas PRU15.

Memetik Free Malaysia Today, Farid Kamil menyatakan beliau mengharungi kesukaran ketika penggambaran filem biopik itu bermula.

“Saya terpaksa rahsiakan perjalanan saya ke Indonesia sehingga filem itu siap dan Anwar jadi perdana menteri,” katanya.

“Saya bersyukur dapat pulang (ke Malaysia), kerana ketika saya pergi, saya beritahu isteri, besar kemungkinan kami (sekeluarga) terpaksa pindah ke sana (Indonesia),” terang beliau.

Anwar Ibrahim yang turut menghadiri tayangan perdana semalam berkata, filem itu, kecuali penyuntingan dan runut bunyinya, telah siap sebelum beliau menjadi perdana menteri.

“Perlu sedar akan hakikat (saya mungkin tidak mentadbir). Sebab itu, saya masih ingat membaca wawancara Farid mengenai kemungkinan saya tidak mengambil alih kepimpinan, (apabila beliau berkata) mungkin akan meninggalkan negara kerana terlalu banyak risiko untuknya.

“Mereka yang berada di koridor mungkin tidak suka, tetapi saya dah ada di sini,” kata Anwar.

Filem biopik Anwar, The Untold Story berkisarkan perjalanan politik Anwar di Malaysia dalam memerangi rasuah. Ia akan mula ditayangkan di pawagam seluruh negara pada 18 Mei depan.

Set masa filem itu berdasarkan cabaran yang dihadapi Anwar dalam menangani isu rasuah di negara ini bermula dari 1993 sehingga 1998, iaitu ketika dilantik sebagai Menteri Kewangan sehingga dipecat dan dipenjarakan.

Diolah daripada kisah benar, alur ceritanya adalah mengenai ketegasan Anwar yang konsisten menolak berbagai jenis imbuhan dan wang tunai daripada pihak tertentu.


Farm Fresh Bhd Lakar Sejarah Berjaya Tersenarai Bursa Malaysia Bermula Hari Ini

Sebut mengenai Farm Fresh pasti ramai cukup tahu dengan jenamanya ini. Berjaya menawarkan seleksi produk berasaskan susu serta pemasarannya yang kuat membuatkan jenama ini dikenali ramai.

Terbaharu, setelah lama berada dalam rancangan, hari ini menjadi sejarah buat Farm Fresh Bhd apabila dilaporkan berjaya mengumumkan penyenaraian di Pasaran Utama Bursa Malaysia menerusi penawaran IPO dengan harga RM1.35 seunit.

Kejayaan ini turut dikongsikan oleh Azmi Zainal atau lebih dikenali sebagai ‘Boss Susu’ selaku individu penting dalam membangunkan syarikat Farm Fresh Bhd di mana beliau melabelkan penyenaraian ini sebagai IPO terbesar sejak Jun 2021.

Mengulas mengenai IPO, individu yang berminat boleh memohon bermula hari ini sehingga 8 Mac 2022 manakala tarikh penyenaraian pula bermula dari 22 Mac 2022. Saham Farm Fresh Bhd dilabel sebagai patuh shariah oleh SAC dan CIMB Investment Bank Bhd dipilih sebagai bank penasihat.

Mengetahui perkembangan syarikat ini pasti ramai yang optimis untuk melabur dalam Farm Fresh Bhd. Untuk pengetahuan, Farm Fresh Bhd pada ketika ini mengendalikan lima ladang tenusu di Malaysia dan satu ladang tenusu di Australia merentasi kawasan seluas 5,400 ekar.

Ikuti juga kisah ‘Boss Susu’ yang sebelum ini pernah diperlekeh kerana sekadar menjual susu sehingga berjaya membantu syarikat meraih jualan jutaan ringgit setahun.

Pernah Diperlekeh Naik Bas Jual Susu Segar, Jenama Farm Fresh Kini Raih Jualan Jutaan Ringgit Setahun

Bermula Dengan Produk Tenusu, Farm Fresh Kini Jual Daging Segar Premium Di AEON


Farm Fresh Jangka Bakal Tersenarai Di Pasaran Bursa Menjelang Suku Pertama 2022

Sebut mengenai Farm Fresh pasti ramai cukup tahu dengan jenamanya ini. Berjaya menawarkan seleksi produk berasaskan susu serta pemasarannya yang kuat membuatkan jenama ini dikenali ramai.

Terbaharu, setelah lama berada dalam rancangan, Farm Fresh Bhd dilaporkan bakal menandatangani perjanjian taja jamin bersempena dengan tawaran awam permulaan atau IPO yang dijangka bakal disenaraikan Pasaran Utama Bursa Malaysia Securities pada suku pertama tahun ini.

Menerusi laporan Harian Metro, kumpulan tenusu bersepadu ini telah menandatangani perjanjian bersama CIMB Investment Bank Bhd, Maybank Investment Bank Bhd, Affin Hwang Investment Bank Bhd, AmInvestment Bank Bhd, Hong Leong Investment Bank Bhd dan RHB Investment Bank Bhd.

Menurut Pengarah Urusan dan Ketua Pegawai Eksekutif kumpulan Loi Tuan Ee, sepanjang lebih 12 tahun berusaha keras, mereka berjaya berkembang antara pengeluar tenusu terkemuka negara walaupun terdapat saingan sengit daripada jenama lain.

Difahamkan IPO yang bakal dilancarkan terdiri daripada 520.2 juta saham sedia ada dan terbitan awam sebanyak 223 juta saham baharu.

Untuk pengetahuan, Farm Fresh atau sebelum ini dikenali sebagai The Holstein Milk Company Sdn Bhd merupakan syarikat tenusu tempatan terbesar di Malaysia dengan anggaran 18 peratus penguasaan pasaran dalam segmen susu sedia untuk diminum setakat 30 September 2021.

Syarikat ini mengendalikan lima ladang tenusu di Malaysia dan satu ladang tenusu di Australia merentasi kawasan seluas 5,400 ekar.


Farm Fresh Meterai Perjanjian Beli 53 Peratus Saham Inside Scoop

Farm Fresh Bhd (FFB) memeterai perjanjian pembelian saham dengan vendor The Inside Scoop Sdn Bhd (TISSB) untuk cadangan pengambilalihan 462,739 saham biasa tersedia dalam TISSB.

FFB dalam satu makluman kepada Bursa Malaysia semalam berkata, pengambilalihan itu mewakili 53 peratus daripada saham terbitan diperbesarkan dalam TISSB yang membabitkan pertimbangan pembelian keseluruhan lebih kurang RM68.4 juta, tertakluk kepada pelarasan.

FFB juga memeterai perjanjian langganan saham (SSA) dengan TISSB bagi cadangan langganan 104,771 saham baharu TISSB, mewakili 12 peratus daripada saham terbitan diperbesarkan dalam TISSB dengan jumlah pertimbangan langganan sebanyak RM15.5 juta berdasarkan terma dan syarat perjanjian.

Farm Fresh to acquire majority control of Inside Scoop for MYR83.90 million.

FF will buy 53% in Inside Scoop for RM68.4 million. Once done, FF will buy another 12% for RM15.50 million.

Big payday for the husband and wife who started just with an ice cream shop in Klang Valley.

— Jason Ng (@ByJasonNg) February 16, 2023

Selepas cadangan itu dimuktamadkan, TISSB akan menjadi anak syarikat 65 peratus milik FFB manakala baki 35 kepentingan ekuiti dalam TISSB akan dipegang oleh Edmund Tan, salah satu vendor.

“Selepas selesai cadangan, FFB dan Tan akan akan memeterai perjanjian pemegang saham untuk mengawal selia hubungan kedua-dua pihak sebagai pemegang saham TISSB.

“Menurut perjanjian pemegang saham, FFB akan memberikan Tan hak bagi meminta FFB membeli daripadanya, apabila berlaku mana-mana peristiwa pencetus pada bila-bila masa semasa tempoh opsyen dibuat, baki saham TISSB yang dipegang oleh Tan,” katanya.

Cadangan itu akan membuka jalan bagi kemasukan serta pemilikan kumpulan dalam salah satu syarikat aiskrim istimewa yang paling pesat berkembang dan rangkaian aiskrim buatan sendiri yang terbesar di Malaysia.

Sementara itu, dalam makluman berasingan, FFB mengumpul jumlah hasil kasar kira-kira RM300.1 juta daripada tawaran awam permulaan (IPO) yang dilancarkan pada 28 Februari 2022.

Hasil kasar itu akan digunakan untuk perbelanjaan modal, modal kerja dan anggaran perbelanjaan penyenaraian.

“FFB berhasrat bagi memanfaatkan kecekapan serta pengalaman pengasas TISSB yang akan menerajui bahagian aiskrim FFB dalam penerokaan kami ke pasaran aiskrim yang menguntungkan,” katanya.


Apa Itu Fasa ‘Terrible Twos’ Yang Dilalui Anak Anda Umur 2-4 Tahun

Ibu bapa selalu fikir anak yang berumur antara 2 ke 4 tahun suka buat perangai, tak dengar cakap, suka mengamuk dan macam-macam lagi kerenah yang sukar dikawal.

Antaranya suka memanjat sana-sini, suka melawan apa yang kita cakap, lari ke hulu ke hilir, tak boleh duduk diam – seolah-olah tenaga tak pernah habis. Aktif sungguh!

Jangan tak percaya, sebenarnya fasa ini yang lebih dikenali sebagai fasa ‘Terrible Two’ adalah normal. Fasa ini menampakkan anak sedang bergelut antara kebergantungan pada ibu bapa dan keinginan mereka untuk berdikari.

Anak yang berumur 2 tahun ke atas akan mengalami perubahan yang besar dari segi kemahiran motor, tahap intelektual, kemahiran sosial dan emosi.

Perbendaharaan kata mereka semakin bertambah dan berkembang dan timbul keinginan untuk melakukan sendiri sesuatu perkara. Dalam masa yang sama, mereka juga akan belajar untuk mengikut peraturan dan syarat.

Jika anak mengamuk, bukan salah ibu bapa anak berkelakuan begitu. Anak sedang dalam fasa meneroka dunia di sekelilingnya. Ibu bapa usah risau, cuma perlu bertenang dan hadapi keadaan yang sementara ini dengan positif.

Terima perubahan anak, pamerkan sayang dan hormat padanya menjadikan dirinya lebih berkeyakinan.

Bagaimana mahu hadapi keadaan ini dengan tenang dan terkawal?

1. Faham dan terima hakikat bahawa semua kanak-kanak mengalaminya. Bukan anak kita sahaja. Ia masalah sedunia! Hampir setiap ibu bapa mengalami situasi ini dan ia bukanlah sesuatu yang bersifat peribadi.

Perkara ini berlaku bukan disebabkan ibu atau bapa. Jadi berhenti menyalahkan diri atas perkara ini, melainkan anak mengalami situasi ini dengan keterlaluan.

2. Sebenarnya anak sedang menguji kita untuk melihat sejauh mana dia boleh bertindak dalam sesuatu perkara. Apa reaksi dan respon kita terhadap setiap kelakuannya.

Apakah hadnya? Setiap reaksi kita pada perbuatannya adalah penting untuk anak belajar tentang had sesuatu perkara. Sejauh mana dia boleh pergi, setakat mana dia boleh buat.

3. Ya, adakalanya anak memang sengaja membuat provokasi untuk melihat reaksi ibu bapa. Waktu ini ibu bapa amat perlu pamerkan reaksi yang betul dan bersesuaian supaya anak faham tentang had bagi sesuatu perbuatan.

4. Anak sebenarnya tidak tahu perkara yang dilakukannya betul atau tidak, selamat atau bahaya; maka mereka mencari perhatian ibu bapa untuk berikan mereka panduan. Disebabkan itu, ibu bapa perlu beri arahan atau tindakan yang jelas untuk anak faham.

5. Jika anak mengamuk atau buat perangai, usah cepat melatah dan melenting. Ia adalah perkara biasa. Biarkan dia menangis sebentar, pura-pura mengabaikannya.

Lazimnya dua perkara yang menyebabkan anak berkelakuan begitu: terlalu letih atau lapar. Jadi perhatikan apa sebenarnya yang anak mahu. Bantu dia tidur dan berehat, atau berikan makanan dan minuman. Elak memarahi mereka dengan keterlaluan.

6. Anak sedang belajar berdikari, sedang memahami erti berpisah daripada ibu bapa dan belajar untuk bertanggungjawab terhadap diri sendiri.

Anak dalam fasa ini perlukan ketegasan dan ‘unemotional stand’ daripada ibu bapa untuk anak kenal pasti perkara yang boleh atau tidak boleh dia lakukan. Masalah selalunya berlaku kerana ibu bapa kurang memahami anak (masalah komunikasi).

Ibu bapa kurang pasti apa yang anak mahu atau perlukan, menyebabkan anak kecewa kerana permintaan atau kehendaknya tidak dipenuhi.

Memang mencabar pada peringkat ini kerana ia melibatkan kemahiran motor dan bercakap sedangkan anak belum lagi menguasai kemahiran ini. Anak sebenarnya mahu meniru dan membuat apa yang ibu bapa buat tetapi belum mampu. Itu yang mendorong anak cepat marah.

1. Ibu bapa cuba bertenang semasa anak mengamuk. Anak memang mahu lihat kita marah untuk meraih perhatian, sama ada dengan cara positif atau negatif.

Semasa anak meragam, abaikan sekejap dan anak akan belajar tentang had bagi sesuatu perbuatan atau perkara. Jangan beri reaksi seperti ketawa atau membuat ‘eye contact’ dengannya, jangan menjawab dan perhatikan sahaja perangainya sehingga dia berhenti.

2. Tawarkan comfort setelah anak diam. Anak yang mengamuk dan meragam ni risau ibu bapa tak sayangkan mereka bila berkelakuan begitu.

Apabila anak dah bertenang, peluk dan beritahu mereka bahawa kita sayangkan mereka. Kemudian, alihkan perhatian anak kepada perkara lain supaya dia tidak terbawa-bawa dengan perasaannya tadi.

3. Jika anak mengamuk di tempat awam, usah panik. Orang di sekeliling memang akan perhati atau lebih buruk, mengata ibu bapa. Tapi abaikan mereka. Cuba alihkan perhatian anak kepada benda lain contohnya kunci, mainan atau peluk anak. Jangan putus asa!

1. Pastikan anak cukup tidur atau rehat.
2. Berikan makanan ketika dia lapar. Sediakan anak snek yang boleh dimakan di antara waktu makan utama.
3. Beri anak apa-apa tugasan atau benda untuk dia bermain. Jika dia bosan, tantrum boleh jadi lebih teruk juga.
4. Didik anak kawal diri dengan memberi peluang dia membuat pilihan sendiri.
5. Biarkan anak bermain di luar sekali-sekala untuk dia salurkan tenaganya yang banyak itu.
6. Galakkan anak membuat tugas yang sukar dan mencabar. Puji bila dia berjaya lakukannya.


Fasha Sandha Kongsi Foto Gaun Pengantin Dan Cincin, Ada Apa Dengan Tarikh 26 Mac?

Nama Fasha Sandha dan Aidil Aziz memang antara nama yang hangat menjadi sebutan warganet baru-baru ni. Dengar cerita, pasangan sejoli ini sedang sibuk dengan persiapan perkahwinan mereka.

Kalau anda lihat di Instagram, Fasha telah pun berkongsi sneak peak di sebalik photoshoot pre-wedding mereka tempoh hari. Sempat juga kami intai-intai sikit persiapan mereka.

Walaupun belum umumkan tarikh sebenar pernikahan mereka, tetapi daripada gambar-gambar yang Fasha kongsikan ini, kami dapat agak tidak lama lagi. Sudah terbau nasi minyak!

Kami kongsikan antara foto-foto sekitar pre-wedding Fasha dan Aidil. Nampak manja dan bahagia betul bakal pengantin ini! Check this out:

Kami cukup tertarik dengan gaun pengantin yang Fasha gayakan ini. Anda lihatlah butiran halus dan tesktur gaun rekaan Azura Couture ni. Setiap inci gaun ini memang dapat menyerlahkan kejelitaan bakal raja sehari ini.

Bukan sahaja gaun pengantin, Fasha juga tidak lokek untuk berkongsi aksesori seperti cincin, anting-anting dan tiara yang digayakannya untuk photoshoot pre-wedding ini. Nampak simple, tapi sangat manis dan kena dengan penampilan Fasha yang sweet. Tidak sabar mahu tunggu majlis pasangan sama cantik sama padan ini!

Untuk pengetahuan anda, kesemua foto pre-wedding Fasha dan Aidil ni, hanya ditangkap menggunakan handphone sahaja dan pilihan Fasha semestinya HUAWEI P30 SERIES!

“Tetapi, takkanlah kamera handphone boleh sejelas dan berkualiti tinggi seperti ini?”

Bunyi macam tidak logik tetapi dengan HUAWEI P30 SERIES yang dilengkapi dengan 4 kamera, ia mampu merakam setiap inci gambar dengan jelas dan menarik. Yang paling best, kualiti zoom dan super close shot memang tidak dapat ditandingi!

HUAWEI ini memang terkenal sebagai smartphone yang berkeupayaan tinggi. Buktinya, HUAWEI P20 dan HUAWEI Mate 20 Pro yang mempunyai  3 kamera pernah dinobatkan sebagai smartphone popular oleh DxOMark dengan 109 points – skor yang sama dianugerahkan kepada HUAWEI P20 Pro.

Kalau HUAWEI P20 SERIES pun sudah hebat, HUAWEI P30 SERIES ni apatah lagi. Kalau korang nak tahu banyak lagi tentang kehebatan HUAWEI P30 SERIES ini, jom sama-sama kita tunggu 26 Mac ni ok!

Untuk maklumat lanjut, layari laman web HUAWEI.


FashionValet Bercadang Untuk Disenaraikan Di Bursa Malaysia

Sebuah lagi sejarah bakal tercipta apabila syarikat fesyen terkenal Malaysia iaitu Fashion Valet mengumumkan cadangan untuk disenaraikan ke Bursa Malaysia.

Vivy Yusof selaku pengarah urusan dan juga pengasas bersama FashionValet di dalam satu temubual baru-baru ini mengatakan cadangan untuk ke Bursa Malaysia sememangnya berada di dalam pelan syarikat ini.

Dalam pada itu, pelan ini kemungkinan besar bakal mengambil masa beberapa tahun lagi sebelum syarikat ini bersedia untuk melebarkan sayapnya dalam usaha untuk meningkatkan lagi jumlah pengguna bukan sahaja di Malaysia namun di Asia Tenggara.

Mengulas dari segi perkembangan semasa Vivy Yusof memilih untuk meningkat jumlah keuntungan berdasarkan dana sedia ada.

Difahamkan cadangan untuk ke Bursa Malaysia ini dibuat setelah Fashion Vallet berjaya mendapatkan dana melalui Khazanah Nasinoal Bhd. Dana yang diterima ini sekaligus membolehkan Fashion Valet untuk membuka lebih banyak butik fizikal dan juga laman pembelian yang lebih baik buat para pengguna.

Tahniah diucapkan buat semua kakitangan FashionValet! Anda berjaya membawa fenomena buat para pembeli di Malaysia. Semoga pelan FV untuk berada di Bursa Malaysia menjadi kenyataan suatu hari nanti.


Fasih Berbahasa Melayu Dan Nyanyi Negaraku, Cikgu ‘Mat Salleh’ Ini Rupanya Pernah Mengajar Di Kedah

Baru-baru ini tular di media sosial hantaran seorang lelaki dari Amerika Syarikat yang membuat ucapan dalam Bahasa Melayu dan menyanyikan lagu Negaraku dengan fasih.

Hantaran yang dibuat lelaki tersebut, Leon J.Muffet di Facebook itu tidak menunggu masa yang lama untuk menarik perhatian netizen yang rata-rata kagum dengan kobelehannya berbahasa kebangsaan Malaysia itu.

Daripada video yang dikongsikan di media sosial itu, mungkin ramai yang menganggap beliau mempelajari bahasa kebanggan rakyat Malaysia itu secara bersendirian.

Namun, apa yang mungkin ramai tidak tahu adalah beliau sebenarnya pernah tinggal dan berkhidmat sebagai guru di Malaysia sebelum ini atau lebih tepat lagi pada zaman 1970-an dahulu.

Perkara itu dimaklumkan beliau sendiri dalam salah satu hantarannya di Facebook sambil menghargai sokongan dan maklum balas baik yang diterima selepas memuat naik ucap selamat kepada warga Malaysia sebelum ini.

Bukan saja fasih berbahasa Malaysia namun cikgu mat salleh ini rupanya mempunyai nama gelaran sendiri – ‘Kerbau balar’ yang menurutnya diberikan oleh anak murid beliau di Sekolah Menengah Air Hitam, Kedah sebelum ini.

“Saya habis fikiran dan hilang suara—tak ada kata kata yang sesuai.

“Kerbau balar Lubuk Pinang ini (kerbau balar adalah nama panggilan/nama kesayangan yang pernah diberikan kepada saya oleh anak muridnya di Sekolah Menengah Air Hitam, Air Hitam, Kedah) rasa penuh dengan syukuran,” tulisnya di Facebook.

Berpunca daripada video ucap selamat beliau kepada rakyat Malaysia dalam menghadapi situasi COVID-19 ketika ini, beliau dalam beberapa hantaran selepas itu menyfatkan menerima ‘kebanjiran kasih sayang’ daripada netizen-netizen di negara kita.

Mungkin ramai dalam kalangan kita yang kenal dengan Rhys William, warga Britain yang juga fasih berbahasa Melayu dan terkenal dengan video jalan-jaan cari makannya. Klik pautan di bawah untuk membaca kisah bagaimana beliau mula mempelajari bahasa Malaysia sebelum ini.

Kerana Jatuh Cinta Dengan Malaysia, Mat Salleh Ini Belajar Kuasai Bahasa Melayu

Bila ‘Mat Salleh’ Menyanyi Dan Bagi Ucapan Raya Dalam Bahasa Melayu. Kelakar!


Fasiha Latiff Juara #watsonsmti!

Eva Natasha, Daniel dan Fasiha Latiff merupakan 3 peserta yang berjaya melayakkan diri untuk bertarung di pusingan akhir Watsons Malaysia’s Top Influencer! Terdapat 3 cabaran pusingan terakhir yang diselesaikan oleh para peserta.

Costume Challenge merupakan cabaran pertama iaitu para peserta diberikan 2 pasang costume setiap seorang. Menariknya cabaran ini, para peserta akan memakai costume pilihan followers mereka menerusi undian di poll yang direka oleh para peserta.

Bagi cabaran kedua iaitu stranger challenge juga memerlukan undian dari followers mereka untuk melaksanakan tugasan mereka. Para peserta diberi 2 pilihan sama ada perlu selfie dengan 10 orang strangers atau minta seorang stranger belanja.

Cabaran seterusnya iaitu Watsons’s Customer challenge diberi 2 pilihan sama ada perlu menari ataupun buat pickup line. Para peserta akan melaksanakan cabaran yang dipilih oleh followers menerusi poll tersebut.

Selepas selesai menghabiskan semua cabaran, kesemua peserta terus bergerak ke Mazda showroom untuk besiap dan bersedia bagi berentap di final event. Setiap peserta dikehendaki mempersembahkan bakat mereka di Final event.

Persembahan yang disembahkan oleh Fasiha adalah dengan bermain saxophone, manakala Eva Natasha bermain piano dan Daniel mempersembahkan magic show.

Selain mempersembahkan bakat, para peserta juga perlu berkempen untuk meyakinkan juri watsons yang mereka layak bergelar ‘WatsonsMTI’. Akhirnya masa yang dinanti telah tiba, Fasiha Latiff bergelar juara, Daniel naib juara dan Eva Natasha di tempat ke-3 .

Juara membawa pulang wang tunai sebanyak RM10,000, kontrak bersama Watsons Digital Influencer selama 12 bulan, Watsons CRM point bernilai RM30,000 dan produk di rangkaian Watsons bernilai RM10,000. Malah, juara berpeluang menyertai iklan Watsons Malaysia, dipaparkan di billboard Watsons dan kemunculan sebanyak 5 kali di media digital terbesar di Malaysia.


3 Senarai Promosi Hebat Sempena 10.10 Hari Ini

Hari ini cukup istimewa kerana bukan sahaja tarikh cukup cantik tetapi terdapat pelbagai tawaran promosi hebat yang anda boleh rebut. Apabila sebut sahaja promosi, siapa yang tidak teruja bukan?

Berikut kami senaraikan 3 promosi hebat ditawarkan sempena 10.10 yang anda boleh rebut hari ini:

KFC kini tawarkan promosi hebat dengan hanya RM10 anda boleh dapatkan KFC Snack Plate atau 2-pc Combo. Mudah sahaja untuk anda dapatkan diskaun ini, anda hanya perlu membuat tempahan melalui aplikasi KFC untuk penghantaran atau self-collect di cawangan KFC terdekat dan masukkan kod promo: TENTASTIC.

On 10 October, bite into this tasty deal with your IKEA FAMILY card. Limited to 2 portions per IKEA FAMILY card. For beef meatballs and dine-in only. While stocks last.

A post shared by  IKEA Malaysia (@ikeamalaysia) on Oct 8, 2019 at 5:01pm PDT

Jika ke IKEA tidak sah jika tidak makan meatball bukan? Kali ini, IKEA menawarkan promosi 10 biji meatball daging dengan harga RM3 sahaja. Murah kan? Akan tetapi, adalah diingatkan bahawa anda hanya boleh menebus tawaran ini untuk dua hidangan dan sah untuk pemegang kad IKEA. Tiada kad? Anda boleh buat secara percuma dengan mudah.

Jika anda penggemar makanan di McDonald’s, ini masanya anda rebut tawaran promosi ini. McDonald’s tawarkan promosi penjimatan RM10 untuk beberapa hidangan pilihan yang pastinya menarik. Bayangkan anda boleh dapat dua set ayam goreng MCD dengan harga RM34 sahaja. Anda boleh menebus promosi ini dengan membuat tempahan melalui aplikasi McDonald’s Delivery.

Menarik kan tawaran-tawaran ini? Apa tunggu lagi, rebutlah segera. Anda mungkin berminat untuk baca review rasa Ayam Goreng MCD extra spicy 3X.

Pedas Sangatkah ‘Ayam Goreng Extra Spicy 3X’ McDonald’s Ini?

‘Zinger Double Down’ Kembali Ke KFC Malaysia Minggu Hadapan

Bekas Pekerja KFC Dedah Tindakan Sekiranya Menerima Ayam Bersaiz Kecil